[RTKlogo](http://www.rtk.lt/lt/static2.php?strid=31354&)

###### LIETUVOS RADIJO IR TELEVIZIJOS KOMISIJOS

**2012 METŲ VEIKLOS ATASKAITA**

2013 m.

**TURINYS**

I. ĮŽANGA 3

II. VEIKLOS KONTEKSTAS 5

III. KOMISIJOS PRIIMTI NORMINIAI AKTAI 7

IV. LICENCIJAVIMAS 8

V. PROGRAMŲ STEBĖSENA 12

VI. BENDRAVIMAS SU VARTOTOJAIS IR BENDRADARBIAVIMAS

SU VALSTYBĖS INSTITUCIJOMIS 18

VII.VIEŠIEJI IR TARPTAUTINIAI RYŠIAI 18

VIII. GERIAUSIŲ LAIDŲ KONKURSAS „PRAGIEDRULIAI” 20

IX. PIRMAEILIAI KOMISIJOS UŽDAVINIAI 2013 M. 21

**PRIEDAS 22**

1. RADIJAS LIETUVOJE 2012 M. 23

2. TELEVIZIJA LIETUVOJE 2012 M. 34

3. SKAITMENINĖS TELEVIZIJOS BŪKLĖ 2012 M.

PO ANALOGINĖS TELEVIZIJOS IŠJUNGIMO 32

4. KABELINĖS TELEVIZIJOS IR IPTV RETRANSLIUOTOJAI 41

5. AUDIOVIZUALINĖS RINKOS PAJAMŲ DINAMIKA 43

6. KOMISIJOS PAJAMŲ IR IŠLAIDŲ SĄMATA 46

1. ĮŽANGA

Lietuvos radijo ir televizijos komisijos (toliau – Komisija) strateginis tikslas 2012 metais buvo Lietuvos Respublikos jurisdikcijai priklausančių radijo ir (ar) televizijos programų transliuotojų, retransliuotojų ir užsakomųjų visuomenės informavimo audiovizualinėmis priemonėmis paslaugų teikėjų veiklos reguliavimas ir kontrolė, užtikrinant kiekvienam Lietuvos gyventojui technologiškai pažangių, įvairius visuomenės poreikius tenkinančių visuomenės informavimo audiovizualinėmis priemonėmis paslaugų bei radijo programų pasirinkimo įvairovę, sudarant galimybes darniai ir harmoningai audiovizualinės žiniasklaidos paslaugų įvairovės plėtrai.

Prioritetinėmis veiklos kryptimis prižiūrint Lietuvos audiovizualinę rinką buvo radijo ir televizijos programų, retransliuotojų licencijavimas ir kontrolė, skaitmeninės antžeminės televizijos tolimesnė plėtra, reikalavimų reklamai televizijos programose laikymosi kontrolė, nepilnamečių apsauga nuo neigiamo viešosios informacijos poveikio bei perkeltų Audiovizualinės žiniasklaidos paslaugų direktyvos nuostatų į nacionalinę teisę įgyvendinimas.

**Vienas iš svarbiausių 2012 m. Komisijos veiklos prioritetų, kai Vyriausybės nutarimu 2012 m. spalio 29 d. buvo išjungta analoginė antžeminė televizija, buvo sklandus perėjimas prie naujų, pažangių skaitmeninių televizijos transliavimo technologijų, leidžiančių teikti ir pasiūlyti visuomenei daugiau bei įvairesnių visuomenės informavimo audiovizualinėmis priemonėmis paslaugų, ypatingai užtikrinat skaitmeninėje erdvėje tiek nacionalinių, tiek regioninių ir vietinių transliuotojų, rengiamų televizijos programų prieinamumą visuomenei.**

Analoginės televizijos išjungimui 2012 m. spalio 29 d Komisija atsakingai ruošėsi, konsultavo žiūrovus, teikė informaciją savo interneto tinklapyje, skelbė Lietuvoje buvusias nuorodas apie perėjimo nuo analoginio prie skaitmeninio signalo problemas. Komisijos tinklapyje buvo įdiegtas analoginės televizijos išjungimo datos atgalinis skaitiklis, rodantis, kiek dienų buvo likę iki analoginės antžeminės televizijos išjungimo. Komisija aktyviai bendradarbiavo su Ryšių reguliavimo tarnyba, Kultūros ministerija, Susisiekimo ministerija ir kitomis valstybės institucijomis, transliuotojais, tam, kad skaitmeninės televizijos plėtra po analoginės antžeminės televizijos išjungimo vyktų kuo sklandžiau.

Komisijos veiksmai prisidėjo prie to, kad buvo išsaugotos 11 nemokamų televizijos programų nacionalinėje skaitmeninėje televizijos platformoje. Šis kiekis žymiai viršija aplinkinėse valstybėse esančių nemokamų televizijos programų skaičių. Tai leidžia žiūrovams, turintiems naujos kartos televizorius, nemokamai matyti visas nacionalines televizijos programas, o skaitmeninės televizijos aprėptis viršija strateginiame tiksle numatytą pasiekti procentą – 95 procentus šalies gyventojų. Komisija taip pat nagrinėjo skundus dėl skaitmeninės antžeminės televizijos signalo kokybės ir padėjo žiūrovams spręsti iškilusias signalo priėmimo ir jo kokybės problemas. Praktika parodė, kad nuogąstavimai buvo perdėti, skaitmeninė antžeminė televizija sėkmingai veikia ir suteikia vartotojams ne tik kokybiškesnį signalą, bet ir papildomų paslaugų.

Visi Komisijos veiksmai buvo derinami su Vyriausybės patvirtintu skaitmeninės televizijos plėtros modeliu. Vadovaudamasi šiuo dokumentu Komisija 2012 metų pabaigoje paskelbė konkursus raiškiosios televizijos transliavimo licencijoms gauti naujai sukoordinuotiems tinklams. Deja, transliuotojai nepateikė nė vienos paraiškos transliuoti raiškiosios televizijos programas. Tai, matyt, yra susiję su buvusios finansinės krizės metu įvykusiu drastišku reklamos rinkos kritimu bei tuo, kad tikrosios raiškiosios televizijos signalą gali priimti tik tam pritaikyti televizijos imtuvai, kurių parkas šalyje dar gana menkas. Be to, norėdami pateikti raiškiosios televizijos signalą vartotojui transliuotojai turi pertvarkyti savo techninę įrangą ir siuntėjui mokėti pagal trigubai didesnius įkainius, negu už standartinių televizijos programų siuntimą.

Kitas Komisijos veiklos prioritetas 2012 metais – programų turinio reguliavimas, sudarant galimybes visuomenei gauti įvairaus pobūdžio ir skirtingus visuomenės poreikius tenkinantį visuomenės informavimo audiovizualinėmis priemonėmis paslaugų bei radijo programų turinį, parengtą vadovaujantis ne tik teisės aktų reikalavimais, bet ir humanizmo, lygybės, pakantos, pagarbos žmogui principais, gerbiant žodžio, kūrybos, religijos ir sąžinės laisvę, nuomonių įvairovę, skatinantį plėtoti demokratiją, visuomenės atvirumą, visuomenės pilietiškumą, puoselėti ir saugoti nacionalinės kultūros vertybes.

Be jau paminėtų Komisijos veiklos prioritetų, 2012 metais buvo skelbiami ir organizuojami konkursai transliavimo ir (ar) retransliavimo licencijoms gauti, nustatomos šių konkursų sąlygos ir terminai, konkursų nugalėtojams buvo išduodamos licencijos bei keičiamos jų sąlygos.

**2012 m. Komisija savo 48 posėdžiuose priėmė 211 sprendimų,[[1]](#footnote-1) iš kurių 135 buvo susiję su retransliavimo licencijų sąlygų pakeitimais.** Kadangi visi Komisijos sprendimai skelbiami jos tinklapyje, kiekvienas konkretaus retransliuotojo paslaugos vartotojas gali susipažinti su realiai retransliuojamomis konkrečiomis programomis, fiksuotomis kiekvienoje licencijoje. Tai leidžia užtikrinti kiekvienos programos retransliavimo legalumą ir atsakingesnį retransliuotojo santykį su jo paslaugos vartotoju.

Komisija ataskaitiniam laikotarpiui kontroliavo 226 galiojančias licencijas, išduotas radijo, televizijos transliuotojams ir retransliuotojams. Išduotų licencijų sąlygų ir įstatymų nustatytų reikalavimų laikymosi kontrolę Komisija vykdė atlikdama programų stebėseną įvairiais aspektais. **Per 2012 metus buvo atlikti 184 specializuoti kompleksiniai televizijos ir radijo programų, retransliuotojų veiklos patikrinimai.** Vykdant televizijos programų stebėseną daugiausia buvo fiksuota reikalavimų reklamai, rėmėjo pristatymo ir prekių rodymo pažeidimų. Sparčiai vystantis naujoms transliavimo ir retransliavimo technologijoms, kurioms reikia skirti papildomą dėmesį, ypač televizijos transliavimui ir retransliavimui internetu, Komisijos veiklos apimtis metai iš metų didėja. 2012 metais Komisija fiksavo ne vieną atvejį, kai interneto portaluose buvo tiesiogiai transliuojamos ar retransliuojamos televizijos programos, neturint tam Komisijos išduotos licencijos. Kiekvienas toks atvejis buvo kruopščiai tikrinamas ir buvo imamasi realių žingsnių užkirsti kelią tokiai nelegaliai veiklai.

Komisija 2012 m. nemažai dėmesio skyrė Nepilnamečių apsaugos nuo neigiamo viešosios informacijos poveikio įstatymo nuostatų laikymosi kontrolei, tyrė klausytojų ir žiūrovų skundus, susijusius su galimais nepilnamečių interesų pažeidimais.

Komisija toliau aktyviai bendravo su televizijos žiūrovais ir radijo klausytojais. Komisijos interneto svetainės skundų pateikimo sekcijoje[[2]](#footnote-2) piliečiai teikė skundus ir užduodavo klausimus.

Visuomenės informavimo įstatymas nustato, kad jei pardavus ar kitaip perleidus transliavimo ir (ar) retransliavimo licenciją turinčio transliuotojo ar retransliuotojo akcijas (dalis, pajus) keičiasi kontrolinio akcijų paketo savininkas(-ai) arba licencijos turėtojo kontrolė (valdymas) pereina kitam asmeniui(-ims) kitais pagrindais, akcijas (dalis, pajus) ir (ar) kontrolę (valdymą) ketinantys perleisti ir įgyti asmenys privalo gauti Komisijos rašytinį sutikimą. Sprendimai dėl transliuotojų/retransliuotojų akcijų/dalių perleidimo atsispindi ***5-je lentelėje, p. 11.***

Komisija pagal įmokų dydį Komisijos veiklai finansuoti kiekvienais metais kartą per ketvirtį apskaičiuoja ir viešai skelbia duomenis apie transliuotojų ir retransliuotojų pajamas, gautas iš transliavimo ir (ar) retransliavimo veiklos. Tai padeda patiems transliuotojams ir visuomenei sekti audiovizualinės rinkos vystymosi tendencijas. **Transliuotojų ir retransliuotojų pajamos 2011 – 2012 m**.[[3]](#footnote-3) pateikiamos ***PRIEDO 12 ir 13 lentelėse (43-44 p.)****.* Pažymėtina, kad įsigaliojus Visuomenės informavimo įstatymo 47 str. pakeitimo įstatymui, Komisijos veiklai finansuoti radijo ir (ar) televizijos programų transliuotojai, retransliuotojai ir (ar) užsakomųjų visuomenės informavimo audiovizualinėmis priemonėmis paslaugų teikėjai, išskyrus LRT, gaunantys pajamas iš radijo ir (ar) televizijos programų transliavimo, retransliavimo ir (ar) užsakomųjų visuomenės informavimo audiovizualinėmis priemonėmis paslaugų veiklos, privalės mokėti įmokas į Komisijos biudžetinę sąskaitą ne 0,8 procento, o 0,6 procento pajamų, gautų iš komercinių audiovizualinių pranešimų, reklamos, abonentinio mokesčio ir kitos veiklos, susijusios su radijo ir (ar) televizijos programų transliavimu, retransliavimu ir (ar) su užsakomosiomis visuomenės informavimo audiovizualinėmis priemonėmis paslaugomis.

**Vadovaudamiesi Lietuvos Respublikos visuomenės informavimo įstatymo 47 straipsnio 17 dalimi, teikiame Seimui šią Komisijos 2012-ųjų metų veiklos ataskaitą.**

Ataskaitos ***PRIEDE - 23 psl.*** pateikiama išsami analitinė bei statistinė medžiaga.

**II. VEIKLOS KONTEKSTAS**

2012 m. Komisija faktiškai veikė kaip biudžetinė įstaiga, nors tokia ji nebuvo registruota. Valstybė kontrolė 2011 m. rugsėjo 28 d. ,,Valstybinio audito ataskaitoje dėl Lietuvos radijo ir televizijos komisijoje atlikto ribotos apimties finansinio (teisėtumo audito rezultatų“[[4]](#footnote-4) konstatavo, kad nei Visuomenės informavimo įstatyme, kuriuo vadovaujantis veikia Komisija, nei Komisijos pasitvirtintuose nuostatuose nėra nustatyta komisijos teisinė forma. Registravimo pažymėjime nurodyta Komisijos teisinė forma – biudžetinė įstaiga, nors jos steigimo aplinkybės, struktūra, nuostatai neatitiko Biudžetinių įstaigų įstatyme numatytos biudžetinės įstaigos sampratos.

Po 2011 m. atliktos Komisijos finansinės veiklos patikros bei Lietuvos Vyriausiajam administraciniam teismui priėmus galutinę ir neskundžiamą nutartį[[5]](#footnote-5), kurioje jis konstatavo, kad Lietuvos radijo ir televizijos komisija nėra biudžetinė įstaiga, Registrų centras, vykdydamas Lietuvos Vyriausiojo administracinio teismo nutartį, likus kelioms dienoms iki 2012 metų atliko klaidingų duomenų ištaisymą ir išbraukė Komisijos teisinę formą – biudžetinė įstaiga – iš registro ir pakeitė įrašą, nurodydama, kad **Komisijos teisinis statusas yra Lietuvos radijo ir televizijos komisija. Toks Komisijos statusas išliko per visus 2012 metus.**

Nepaisant neapibrėžto statuso, Komisija, atsižvelgdama į valstybinio audito rekomendacijas, **parengė naują Komisijos nuostatų redakciją, kurią patvirtino 2012 m. sausio 25 d. ir rengė kitus teisės aktus, reikalingus Valstybė kontrolės rekomendacijų įgyvendinimui.**

Komisijai pradėjus vadovautis valstybinio audito rekomendacijomis Finansų ministerijai buvo pateiktas Komisijos pajamų ir išlaidų planas, apskaitant lėšas valstybės biudžete, administracija parengė ir pateikė Komisijai tvirtinti planuojamų lėšų poreikį pagal biudžetinių įstaigų reikalavimus. **Detalus 2012 – 2014 metų lėšų poreikis pagal atskiras administracijos parengtas strateginio plano eilutes Finansų ministerijai buvo pateiktas 2012 m. vasario 2 d.**

Atsižvelgiant į **LR Seimo audito komiteto 2011 m. rugsėjo 21 d. Nr. 141-S-12 sprendimą ,,Dėl Lietuvos radijo ir televizijos komisijos juridinio statuso ir buhalterinės apskaitos ir vykdomos parlamentinės kontrolės“,** Komisijos administracija kiekvieną ketvirtį teikė Seimo Audito komitetui biudžeto lėšų naudojimo ir darbo užmokesčio fondo naudojimo ataskaitas.

Komisijos teisinio statuso, jos sudėties, funkcionavimo ir finansinės veiklos aspektus įstatymų leidėjai nutarė išspręsti **Visuomenės informavimo įstatymo 47 str. pakeitimo įstatymu, kuris buvo priimtas 2012 m. birželio 14 d.[[6]](#footnote-6)** Jo baigiamosiose nuostatose buvo numatyta, kad įstatymas įsigalioja 2013 m. sausio 1 d. Po šio įstatymo įsigaliojimo Lietuvos radijo ir televizijos komisija turėjo būti sudaroma iš naujo ir Komisijos nariai skiriami vadovaujantis šio įstatymo nuostatomis. Pagal šį Visuomenės informavimo įstatymo 47 str. pakeitimo įstatymą Komisijos nariai eina pareigas iki tol, kol bus sudaryta nauja Komisija. Lietuvos Respublikos Vyriausybė arba jos įgaliota institucija iki 2012 m. spalio 1 d. turėjo pateikti Seimui tvirtinti Komisijos nuostatus, tačiau 2013 m. sausio 1 d., įsigaliojus įstatymo pakeitimui, Komisijos nuostatai dar nebuvo pradėti svarstyti Seimo plenariniame posėdyje.

2012 m. Komisija dėl teisės aktų projektų, susijusių su audiovizualinio sektoriaus veiklos reglamentavimu, aktyviai bendradarbiavo su Seimo Švietimo, mokslo ir kultūros komitetu, Kultūros ministerija, teikė jiems savo pasiūlymus dėl įvairių teisės aktų projektų. Tiesa, priimant Visuomenės informavimo įstatymo 47 straipsnio pakeitimo įstatymą, radikaliai pakeičiantį Komisijos teisinį statusą, jos funkcionavimą, Komisijos nuomonės nebuvo paisoma. **Komisijos nuostatai iki 2012 m. pabaigos taip ir nebuvo patvirtinti.**

Per 2012 metus pasikeitė vienas Komisijos narys – Lietuvos Teatro sąjunga vietoje Antano Šurnos į Komisiją delegavo aktorių Algį Matulionį.

**1 lentelė. Komisijos sudėtis 2012m. gruodžio 31 d.:**

|  |  |  |  |
| --- | --- | --- | --- |
|  |  | **Paskyrusi institucija** | **Pareigos darbovietėje, visuomeninės pareigos** |
| **Paulius Subačius** | pirmininkas  (išrinktas 2011-05-18) | Lietuvos katalikų bažnyčios Vyskupų Konferencija | VU profesorius, Lietuvių katalikų mokslo akademijos centro valdybos pirmininkas |
| **Rimantas Bagdzevičius** | pirmininko pavaduotojas (išrinktas 2011-05-18) | Lietuvos Respublikos Seimas | Lietuvos nacionalinio dramos teatro trupės narys; Lietuvos gretutinių teisių asociacijos tarybos pirmininkas |
| **Tomas Čyvas** | narys | Lietuvos žurnalistų draugija | Politikos apžvalgininkas |
| **Antanas Jonynas** | narys | Lietuvos rašytojų sąjunga | Lietuvos rašytojų sąjungos pirmininkas |
| **Donatas Katkus** | narys | Lietuvos kompozitorių sąjunga | Lietuvos muzikos ir teatro akademijos profesorius, Šv. Kristoforo orkestro vadovas |
| **Gytis Lukšas** | narys | Lietuvos kinematografininkų sąjunga | Lietuvos kinematografininkų sąjungos pirmininkas |
| **Vidmantas Mačiulis** | narys | Lietuvos žurnalistų sąjunga | Lietuvos žurnalistų sąjungos Kauno apskrities skyriaus valdybos pirmininkas |
| **Janė Narvilienė** | narė | Lietuvos Respublikos Seimas |  |
| **Kęstutis Petrauskis** | narys | Lietuvos Respublikos Seimas | VU Komunikacijos fakulteto dėstytojas |
| **Danguolė Skapaitė** | narė | Skiria Lietuvos Respublikos Prezidentas | Advokatė |
| **Rimantas Šukys** | narys | Lietuvos periodinės spaudos leidėjų asociacija | Lietuvos periodinės spaudos leidėjų asociacijos prezidentas |
| **Algis Matulionis** | narys | Lietuvos teatro sąjunga |  |
| **Ramunė Vėliuvienė** | narė | Lietuvos dailininkų sąjunga | Lietuvos dailininkų sąjungos tarybos narė |

**III. KOMISIJOS PRIIMTI NORMINIAI AKTAI**

2012 metais Komisija priėmė šiuos norminius aktus:

**1.** [**Dėl Lietuvos radijo ir televizijos komisijos 2004 m. sausio 28 d. sprendimo Nr. 17 „Dėl administracinio teisės pažeidimo protokolo, nutarimo administracinio teisės pažeidimo byloje formų bei jų užpildymo taisyklių patvirtinimo” pakeitimo**](http://www.rtk.lt/lt/lrtk_sprendimai/sprendimai/del_lietuvos_radijo_ir_televizijos_komisijos_2004_m_sausio_28_d_sprendimo_nr_17_del_administracinio_teises_pazeidimo_protokolo_nutarimo_administracinio_teises_pazeidimo_byloje_formu_bei_ju_uzpildymo_taisykliu_patvirtinimo_pakeitimo)**.** *(Nr.KS-7 / Sausio 11, 2012)*. Šiuo sprendimu buvo įtvirtinta administracinio nurodymo galimybė. Administracinis nurodymas yra į administracinio teisės pažeidimo protokolą įrašomas pasiūlymas asmeniui per dešimt darbo dienų nuo administracinio teisės pažeidimo protokolo įteikimo dienos, savo noru sumokėti baudą, lygią pusei minimalios baudos, numatytos atitinkamame kodekso straipsnyje už asmens padarytą administracinį teisės pažeidimą.

**2.** [**Dėl Lietuvos radijo ir televizijos komisijos 2006 m. rugsėjo 27 d. sprendimo Nr.97 „Dėl Lietuvos radijo ir televizijos komisijos nuostatų pakeitimo“ pakeitimo**](http://www.rtk.lt/lt/lrtk_sprendimai/sprendimai/del_lietuvos_radijo_ir_televizijos_komisijos_2006_m_rugsejo_27_d_sprendimo_nr_97_del_lietuvos_radijo_ir_televizijos_komisijos_nuostatu_pakeitimo_pakeitimo). ***(****Nr. KS-11 / Sausio 25, 2012).* Šis Komisijos sprendimas buvo susijęs su būtinybe patikslinti Komisijos nuostatus pagal Valstybė kontrolės 2011 m. rugsėjo 28 d. ataskaitoje dėl Lietuvos radijo ir televizijos komisijoje atlikto ribotos apimties finansinio (teisėtumo audito rezultatų) nurodytus trūkumus.

**3.** [**Dėl reikalavimų komerciniams audiovizualiniams pranešimams ir reklamos transliavimui radijo programų ir atskirų programų rėmimo radijo ir (ar) televizijos programose įgyvendinimo tvarkos aprašo patvirtinimo**](http://www.rtk.lt/lt/lrtk_sprendimai/sprendimai/del_reikalavimu_komerciniams_audiovizualiniams_pranesimams_ir_reklamos_transliavimui_radijo_programu_ir_atskiru_programu_remimo_radijo_ir_ar_televizijos_programose_igyvendinimo_tvarkos_apraso_patvirtinimo)**.** *(Nr.KS-58 / Balandžio 11, 2012)*

Šį sprendimą Komisija priėmė atsižvelgdama į transliuotojams iškylančius neaiškumus po viešų konsultacijų. Nauja tvarka pakeitė iki tol galiojusią 2011 m. sausio 12 d. priimtą Reikalavimų komerciniams audiovizualiniams pranešimams ir reklamos transliavimui, visuomenės informavimo audiovizualinėmis priemonėmis paslaugų, radijo programų ir atskirų programų rėmimo radijo ir (ar) televizijos programose įgyvendinimo tvarką.

**4.** [**Dėl Radijo ir (ar) televizijos programų, atskirų programų stebėsenos tvarkos aprašo patvirtinimo**](http://www.rtk.lt/lt/lrtk_sprendimai/sprendimai/del_radijo_ir_ar_televizijos_programu_atskiru_programu_stebesenos_tvarkos_apraso_patvirtinimo)**.** *(Nr.KS-98 / Liepos 11, 2012).* Aprašas nustato programų stebėsenos tikslus, uždavinius, organizavimą ir vykdymą. Tvarkos apraše, atsižvelgiant į televizijos transliavimo licencijoje vartojamų programų žanrų įvairovę, praktikoje vykstančią programų žanrų konvergenciją bei siekiant praktinio aiškumo, taip pat patikslintos ir aiškiau apibrėžtos licencijose vartojamos sąvokos.

**5.** [**Dėl duomenų apie radijo, televizijos programų transliuotojų, retransliuotojų ir užsakomųjų visuomenės informavimo audiovizualinėmis priemonėmis paslaugų teikėjų veiklą teikimo tvarkos patvirtinimo**](http://www.rtk.lt/lt/lrtk_sprendimai/sprendimai/del_duomenu_apie_radijo_televizijos_programu_transliuotoju_retransliuotoju_ir_uzsakomuju_visuomenes_informavimo_audiovizualinemis_priemonemis_paslaugu_teikeju_veikla_teikimo_tvarkos_patvirtinimo).*(Nr.KS-170 / Spalio 10, 2012).* Šią tvarką Komisija parengė, atsižvelgdama į pasikeitusios audiovizualinės rinkos aktualijas ir siekdama gauti tikslesnius duomenis apie rinkos dalyvius bei supaprastinti jų teikimą patiems teikėjams.

Tvarka priimta įgyvendinant Visuomenės informavimo įstatymo 48 str. 1 d. 17 p. nuostatas, įpareigojančias Komisiją „kaupti aktualią informaciją apie radijo ir (ar) televizijos programų transliuotojus, retransliuotojus ir užsakomųjų visuomenės informavimo audiovizualinėmis priemonėmis paslaugų teikėjus, analizuoti jų veiklą ir skelbti informaciją apie jų dalyvius, rengti informacinę ir metodinę medžiagą šiais klausimais“ bei įstatymo 3 d. 1 p., suteikiančiu teisę Komisijai gauti reikalingą informaciją šiai funkcijai atlikti.

**6. Vykdydama Valstybės kontrolės rekomendacijas Komisija parengė ir pateikė Kultūros ministerijai Lietuvos Respublikos Vyriausybės nutarimo „Dėl Lietuvos Respublikos Vyriausybės 2000 m. gruodžio 15 d. nutarimo Nr. 1458 „Dėl konkrečių valstybės rinkliavos dydžių ir šios rinkliavos mokėjimo ir grąžinimo taisyklių patvirtinimo papildymo“** projektą, kuris reglamentuoja rinkliavų dydžius už paraiškų nagrinėjimą, licencijų sąlygų pakeitimus bei licencijų išdavimą.

**IV. LICENCIJAVIMAS**

2012 m. Komisija priėmė 211 sprendimų.

**2 lentelė. Komisijos sprendimų skaičius pagal kategorijas**

|  |  |  |
| --- | --- | --- |
| Eil.  Nr. | Sprendimo kategorijos pavadinimas | Skaičius |
| 1. | Dėl licencijų sąlygų pakeitimo | 135 |
| 2. | Dėl leidimų sąlygų pakeitimo | 14 |
| 3. | Dėl licencijų išdavimo (be konkurso) | 12 |
| 4. | Dėl licencijų galiojimo panaikinimo | 11 |
| 5. | Dėl konkursų paskelbimo | 10 |
| 6. | Dėl nuobaudų skyrimo (įspėjimai) | 8 |
| 7. | Dėl konkursų rezultatų | 5 |
| 8. | Dėl akcijų (dalių, pajų) perleidimo | 5 |
| 9. | Dėl LRTK teisės aktų patvirtinimo | 5 |
| 10. | Dėl licencijų patikslinimo/pakeitimo | 2 |
| 11. | Kiti sprendimai | 4 |
| 12. | Iš viso sprendimų | 211 |
| 13. | Nutarimai ATPK bylose | 4 |

2012 metais Komisija iš viso paskelbė 10 konkursų – 6 televizijos transliavimo licencijoms ir 4 radijo transliavimo licencijoms gauti. Du konkursai buvo pripažinti neįvykusiais, kadangi vienam iš paskelbtų konkursų nebuvo pateikta nė viena paraiška, o kitam konkursui pateikta paraiška neatitiko Transliavimo ir retransliavimo veiklos licencijavimo taisyklių reikalavimų. Informacija apie 2012 metais nustatytus konkursų nugalėtojus pateikiama 3 lentelėje.

**3 lentelė. 2012 m. konkursų nugalėtojai**

|  |  |  |  |  |
| --- | --- | --- | --- | --- |
| **Eil.**  **Nr.** | **Licencijos rūšis** | **Stoties vieta** | **Dažnis,**  **TV kanalas** | **Konkurso nugalėtojas** |
| 1 | Televizijos  programai transliuoti | Klaipėda | 45 | UAB ,,BALTICUM TV” |
| 2 | Televizijos  programai transliuoti | Biržai  Bubiai, Giruliai Juragiai Pažagieniai Vilnius | 21  53  53  60  30  60 | TEO LT, AB |
| 3 | Radijo programai transliuoti | Telšiai | 95,4 | UAB ,,Pūkas” |
| 4 | Televizijos  programai transliuoti | Klaipėda | 45 | UAB ,,BALTICUM TV” |
| 5 | Televizijos  programai transliuoti | Plungė | 40 | UAB ,,BALTICUM TV” |

**4 lentelė. 2012 m. Komisijos priimti sprendimai dėl licencijų išdavimo be konkurso:**

|  |  |  |  |
| --- | --- | --- | --- |
| Eil.  Nr. | Licencijo rūšis | Įmonės pavadinimas | Licencijuojama teritorija |
| 1 | Retransliavimo kabelinės televizijos ir laidiniais plačiajuosčio ryšio tinklais | UAB „Lansneta“ | Klaipėda |
| 2 | Retransliavimo laidiniais plačiajuosčio ryšio tinklais | UAB „Etanetas“ | Šalčininkų m. ir Šalčininkų r. |
| 3 | Retransliavimo laidiniais plačiajuosčio ryšio tinklais | UAB „Infoseka“ | Alytaus m. ir Alytaus r. |
| 4 | Transliavimo laidiniais plačiajuosčio ryšio tinklais | UAB „UKMNET TV“ | Ukmergės m. ir Ukmergės r. |
| 5 | Retransliavimo laidiniais plačiajuosčio ryšio tinklais | UAB „Consilium optimum“ | Vilniaus m. Fabijoniškių, Lazdynų, Naujamiesčio, Pašilaičių, Šnipiškių, Viršuliškių mikr. |
| 6 | Retransliavimo laidiniais plačiajuosčio ryšio tinklais | V.Ivančiko IĮ „Žaibas“ | Varėnos m. ir Varėnos r. |
| 7 | Transliavimo per dirbtinį Žemės palydovą | UAB „SPORT ENTERTAINMENT“ | Lietuvos Respublika |
| 8 | Retransliavimo laidiniais plačiajuosčio ryšio tinklais | UAB „Data business“ | Kauno r. Raudondvario, Ežerėlio gyven., Užliedžių, Giraitės,Vijūkų,Linksmakalnio k.,Kaišiadorių r. Žiežmarių,Praviniškių II gyven. |
| 9 | Retransliavimo laidiniais plačiajuosčio ryšio tinklais | UAB „AIRNET TV“ | Kauno r. Alšėnų, Garliavos m., Garliavos apylin. sen. |
| 10 | Retransliavimo laidiniais plačiajuosčio ryšio tinklais | UAB „BITOSIS“ | Vilniaus m. N.Vilnios sen. |
| 11 | Retransliavimo kabelinės televizijos tinklais | UAB „Parabolė“ | Kauno m. Šilainių sen. Milikonių dalis |
| 12 | Transliavimo laidiniais plačiajuosčio ryšio tinklais | UAB „Studio moderna“ | Lietuvos Respublika |

Daugiausia Komisijos sprendimų buvo priimta įgyvendinant Visuomenės informavimo įstatymo 33 straipsnio nuostatas, pakeistas 2010 m. rugsėjo 30 d. priimtu Lietuvos Respublikos Visuomenės informavimo įstatymo pakeitimo ir papildymo įstatymu, kuris reikalauja, kad retransliavimo licencijose turi būti nustatytos konkrečios retransliuojamos televizijos programos, kalbos, kuriomis retransliuojamos ir (ar) rodomos su subtitrais televizijos programos bei kitos retransliavimo sąlygos. Keičiant retransliavimo licencijų sąlygas duomenis apie retransliuojamas programas ir jų jurisdikciją administracijos specialistai pastoviai tikrindavo Europos Televizijų kanalų duomenų bazėje**[[7]](#footnote-7)**, o iškilus neaiškumams, kreipdavosi į kitų valstybių reguliuojančias institucijas.

Dėl ankščiau minėtų įstatymo reikalavimų įgyvendinimo sprendimų dėl licencijų sąlygų pakeitimo skaičius sudaro daugiau kaip pusę visų per metus Komisijos priimtų sprendimų:

**5 lentelė. 2012 metais priimti sprendimai dėl transliuotojų/retransliuotojų akcijų/dalių perleidimo**

|  |  |  |  |
| --- | --- | --- | --- |
| **Eil.**  **Nr.** | **Įmonės pavadinimas** | **Kas perleidžia akcijas/dalis** | **Kam perleidžia akcijas/dalis** |
| 1 | UAB ,,Lamantas” | UAB ,,Rodiklis” | Rūtai Švirinaitei |
| 2 | UAB ,,Laisvoji banga” | UAB ,,Vorto”100% | UAB Media LT |
| 3 | UAB ,,Sugardas” | K.Miciūnas | UAB “Init” |
| 4 | UAB ,,Nubo.tv” | Audrius Zakaras 75 akcijas | Rasai Kulionytei |
| 5 | UAB ,,ATVIRAI” | Liudas Vaštakas 25 akcijas | Dariui Čypui |
| Ričardas Baltuonis 25 akcijas | Dariui Čypui |
| Aidas Gurskus 1 akciją | Dariui Čypui |

Informacija apie transliuotojus, retransliuotojus, jų dalyvius (savininkus), jų pasikeitimus yra nuolat viešai skelbiama ir atnaujinama LRTK interneto svetainėje [www.rtk.lt](http://www.rtk.lt) lietuvių ir anglų kalbomis.

**Dėl VšĮ ,,Teleradijo kompanija HANSA“ veiklos**

Dar 2011 m. Komisija kreipėsi į kompetentingas institucijas dėl neteisėtos VšĮ ,,Teleradijo kompanija HANSA“ veiklos nutraukimo. Tokie kreipimaisi buvo adresuoti ne vienai kompetentingai institucijai: Komisija 2011-05-10 raštu Nr. S-228 kreipėsi į Vilniaus apskrities VPK Nusikaltimų tyrimo valdybos Ekonominių nusikaltimų skyrių, 2011-11-23 raštu Nr. S-468 kreipėsi į Policijos generalinį komisarą. Be to, dėl šios įmonės veiklos Komisija teikė išsamius atsakymus į paklausimus: 2011-02-04 raštas LR Seimo nariui E.Žakariui, 2011-03-01 raštas Valstybinei vartotojų teisių apsaugos tarnybai, 2011-06-22 raštas Susisiekimo ministerijai, 2011-12-20 raštas Šiaulių miesto apylinkės prokuratūrai bei daugybė atsakymų vartotojams. Kartu buvo pateikta išsami medžiaga apie minėtos kompanijos neteisėtą veiklą ir Komisijos veiksmus, imantis priemonių užkirsti tam kelią. Šis darbas truko ir visus 2012 metus.

2012 m. pradžioje įsigaliojo teismo sprendimas, kuriuo už neteisėtą VšĮ ,,Teleradijo kompanija HANSA“ veiklą jos direktoriui buvo paskirta 1000 (vieno tūkstančio) litų dydžio bauda, tačiau VšĮ ,,Teleradijo kompanija HANSA“ savo veiklos nenutraukė. 2012 m. sausio 25 d. Komisija dėl neteisėtos šios kompanijos veiklos kreipėsi į LR Seimo Teisės ir teisėtvarkos komiteto pirmininką S. Šedbarą, o 2012 m. kovo 8 d. raštu pateikė išaiškinimą dėl VšĮ ,,Teleradijo kompanija HANSA“ veiklos teisėtumo Valstybinei vartotojų teisių apsaugos tarnybai. 2012 m. balandžio 27 d. ir gegužės 3 d. Komisijos administracijos darbuotojai kartu su policijos pareigūnais fiksavo neteisėtos laidinio radijo veiklos faktą, policijai taip pat buvo suteikta metodinė ir teisinė pagalba, tinkamai įvertinant ir kvalifikuojant neteisėtą VšĮ ,,Teleradijo kompanija HANSA“ veiklą. 2012 m. liepos 2 d. Valstybinei vartotojų teisių apsaugos tarnybai buvo dar kartą pateikta informacija dėl šios kompanijos veikos teisėtumo ir Komisijos atstovai dalyvavo Valstybinei vartotojų teisių apsaugos tarnybai nagrinėjant bylą dėl nesąžiningos VšĮ ,,Teleradijo kompanija HANSA“ komercinės veiklos, už kurią šia kompanijai buvo skirta 15500 (penkiolikos tūkstančių penkių šimtų) litų dydžio bauda.

Pažymėtina, kad valstybės institucijos taip ir nesugebėjo nutraukti įmonės veiklos, kuri nelegaliai transliuoja radijo programą ,,LRT Radijas“ be jos rengėjo sutikimo ir kuris tam prieštarauja, be licencijos tokiai veiklai ir bando rinkti abonentinį mokestį, mokestį už paslaugos atjungimą net tiems, kurie šia paslauga niekada nesinaudojo. Pažymėtina, kad ši kompanija nėra niekada turėjusi nė vienos su konkrečiu vartotoju pasirašytos abonentinės sutarties.

Visuomenės informavimo įstatymas Komisijos įgaliojimus dėl neteisėtos transliavimo ir retransliavimo veiklos nutraukimo apriboja tik galimybe dėl to kreiptis į kompetentingas institucijas. Matyt, reikėtų Komisijai suteikti papildomus įgaliojimus dėl nelegalios veiklos nutraukimo dėl to tiesiogiai kreipiantis į teismą. Tai galėtų paspartinti nelegalios veiklos nutraukimą.

**V. PROGRAMŲ STEBĖSENA**

2012 m. Komisijos Monitoringo ir tyrimo skyriuje dirbo 4 darbuotojai, kurie per ataskaitinius metus iš viso atliko 184 specializuotus arba kompleksinius radijo ir televizijos programų patikrinimus.

**1. 2012 metais Monitoringo ir tyrimų skyrius vykdė tikslinę programų stebėseną šiose srityse:**

|  |  |
| --- | --- |
| **Stebėsenos tikslas** | **Stebėsenos pagrindas** |
| 1. Reklamos išskyrimas, paslėpta reklama | Visuomenės informavimo įstatymo (toliau – Įstatymas) 39 str. 5 d. ir 11 d. 1 p. laikymosi kontrolė |
| 2. Reklamos kiekis per vieną astronominę transliavimo valandą | Įstatymo 39 str. 11 d. 3 p. laikymosi kontrolė |
| 3. Televitrina | Įstatymo 39 str. 11 d. 4 p. laikymosi kontrolė |
| 4. Reklamos transliavimas vaidybiniuose filmuose | Įstatymo 39 str. 11 d. 6 p. laikymosi kontrolė |
| 5. Programų rėmimas | Įstatymo 40 str. nustatytų reikalavimų laikymosi kontrolė |
| 6. Prekių rodymas programose | Įstatymo 401 str. nustatytų reikalavimų laikymosi kontrolė |
| 7. Programų struktūra ir turinys | Transliavimo licencijose nustatytų įsipareigojimų programų struktūrai ir turiniui laikymosi kontrolė |
| 8. Nepilnamečių apsauga nuo neigiamo viešosios informacijos poveikio | Nepilnamečių apsaugos nuo neigiamo viešosios informacijos poveikio įstatymo laikymosi kontrolė |
| 9. Kiti tyrimai (Europos kūrinių ir nepriklausomų kūrėjų kvotos, užsakomųjų visuomenės informavimo paslaugų teikėjų kontrolė, neteisėtas ar nelegalus transliavimas ar retransliavimas) | Įstatymuose ir transliavimo licencijose nustatytų reikalavimų laikymasis |

**2. 2011 – 2012 metais Monitoringo ir tyrimų skyriaus atliktų tyrimų kiekis:**

|  |  |  |
| --- | --- | --- |
| **Stebėsenos tikslas** | **Atlikta tyrimų**  **2011 metais** | **Atlikta tyrimų**  **2012 metais** |
| 1. Reikalavimai reklamai (reklamos išskyrimas, paslėpta reklama, reklamos kiekis per vieną astronominę transliavimo valandą, reklamos kiekis vaidybiniuose filmuose) | 22 | 39 |
| 3. Televitrina | 6 | 6 |
| 5. Programų rėmimas | 17 | 25 |
| 6. Prekių rodymas programose | 4 | 19 |
| 7. Programų struktūra ir turinys | 6 | 4 |
| 8. Nepilnamečių apsauga nuo neigiamo viešosios informacijos poveikio | 17 | 74 |
| 9. Kiti tyrimai (Europos kūrinių ir nepriklausomų kūrėjų kvotos, užsakomųjų visuomenės informavimo paslaugų teikėjų kontrolė, neteisėtas ar nelegalus transliavimas ar retransliavimas) | 17 | 17  Tyrimai dėl retransliuojamos programos suaugusiems įvertinimo - 4;  Neteisėtas ar nelegalus transliavimas ar retransliavimas - 4;  Europos, trečiųjų šalių, JAV bei Rusijos kūrinių pasiskirstymas LNK, BTV, TV3 programose – 1;  kiti – 8. |
| **IŠ VISO ATLIKTA TYRIMŲ** | **89** | **184** |



**3. Pagal gautus skundus 2011 metais buvo atlikta 20 tyrimų, 2012 metais - 28 tyrimai:**



Pažymėtina, kad programų patikrinimo aktai yra įrodymai galimuose teisminiuose ginčuose, todėl tyrimŲ dokumentavimas paprastai yra derinamas su Komisijos teisininkais, vyksta aptarimai dėl įstatymų taikymo niuansų.

Atsižvelgdami į audiovizualinės rinkos pokyčius, nustatytų pažeidimų pobūdį, praktikoje dažnai pasitaikančius neaiškumus bei transliuotojų pageidavimus, Komisijos administracijos specialistai nuolat rengė aptarimus su nacionalinių transliuotojų komercijos ir reklamos skyrių vadovais dėl produkto rodymo ir kitų reklamos ir rėmimo transliavimo aspektų. Keli administracijos teisininkų ir darbuotojų, stebinčių programas susitikimai dėl televizijose rengiamų sveikatos laidų buvo organizuoti su atskirų televizijų prodiuseriais jų prašymu.

Atlikdama televizijos programų stebėseną Komisija atkreipė dėmesį į tai, kad dažnai pasitaiko laidų, kuriose, rodant filmuotus fizinius asmenis, gali būti padaryta asmens teisės į privatų gyvenimą pažeidimų. Ypač daug įtarimų dėl asmens teisės pažeidimų bei jų neigiamo poveikio nepilnamečiams sukėlė laidos apie policijos reidus (tokios kaip „LNK“ laida „Farai“, „TV3“ laida „Žvaigždė policininkas“), kuriose įsiveržiama į privačius butus, rodomi neblaivūs, smurtaujantys ar nuo jų nukentėję asmenys.

Komisijos užsakymu atlikta Teisės instituto ekspertų ekspertizė dėl tokių laidų turinio patvirtino įtarimus dėl galimų minėtų pažeidimų.

Siekdama aptarti šią problemą bei rasti jos sprendimo būdus, Komisija 2012 m. gegužės 23 d. Seime surengė apskrito stalo diskusiją su programų kūrėjais, transliuotojų, policijos atstovais, teisės ekspertais, Žurnalistų etikos inspektoriaus tarnybos, Žurnalistų ir leidėjų etikos komisijos atstovais ir kitais suinteresuotais asmenimis.

Diskusijos metu buvo pristatytos bei aptartos minėtos Teisės instituto išvados. Jose, apžvelgiant asmens teisę į privatų gyvenimą reguliuojančius teisės aktus, akcentuojama, kad daugumoje atvejų norint filmuoti ir rodyti fizinius asmenis turi būti gautas tų asmenų sutikimas. Asmenis be sutikimo galima filmuoti tik tam tikrais teisės aktuose numatytais atvejais, tačiau, Teisės instituto ekspertų nuomone, minėtose laidose rodomi atvejai neatitinka šių kriterijų: rodomas ne pats pažeidimas, o tik jo pasekmės ar konfliktinės situacijos, dauguma filmuojamųjų nėra vieši asmenys, nėra siekiama atskleisti kokį nors valstybinės reikšmės įvykį, o tik patenkinti kai kurios auditorijos dalies smalsumą.

Visais šiais atvejais yra būtina gauti asmenų sutikimą būti filmuojamiems arba problema galėtų būti sprendžiama techninėmis priemonėmis padarius programose nufilmuotus asmenis neatpažįstamais, t. y. nerodant jų veidų ir pan.

Be to, asmenys dažnai yra filmuojami sužaloti, apsvaigę ar miegantys, įterpiami pajuokiami komentarai, todėl toks vaizdavimas dažnai gali būti laikomas žeminantis asmens garbę, orumą ar dalykinę reputaciją.

Teisės instituto ekspertai taip pat kėlė klausimą, ar policijos pareigūnai, teikdami pagalbą laidų kūrėjams rengiant reportažus, tinkamai užtikrina Lietuvos valstybės įsipareigojimus saugoti asmens teisę į privatų gyvenimą pagal Europos žmogaus teisių ir pagrindinių laisvių apsaugos konvencijos bei nacionalinius teisės aktus. Konvencijos 8 str. nurodo, kad „valstybei tenka ir pozityvi pareiga, tai yra valstybė (ir jos įgalioti asmenys) ne tik turi susilaikyti nuo asmens privatumo pažeidimo, bet ir aktyviai veikti neleidžiant privatumo pažeisti tretiesiems asmenims“, todėl „Policijos pareigūnų veiksmai teikiant pagalbą privatiems informacijos rengėjams rengiant reportažus galimai pažeidžia Lietuvos Respublikos įsipareigojimus saugoti asmens teisę į privatų gyvenimą“.

Diskusijoje dalyvavęs UAB „Laisvas ir nepriklausomas kanalas“ atstovas pritarė išsakytoms pastaboms dėl laidos „Farai“ indeksavimo ir žadėjo svarstyti laidos rodymo laiką, o UAB „Tele-3“ atstovas informavo, kad laida „Žvaigždė policininkas“ iš viso nebebus rodoma.

Susitikimo metu policijos pareigūnai ir laidų kūrėjai kalbėjo apie tai, kas skatina rodyti laidas apie policijos reidus ir koks yra jų rodymo tikslas, akcentuodami jų prevencinę misiją bei informavimo apie policijos darbą svarbą. Tačiau dauguma diskusijos dalyvių suabejojo, ar tokiu būdu pateikiama informacija padės šiuos tikslus pasiekti, buvo siūloma paieškoti kitokių pateikimo būdų ar prevencijos formų. Komisija kreipėsi į policiją su siūlymu peržiūrėti sutartis su laidų kūrėjais, siekiant, kad abiejų pusių įsipareigojimai būtų didesni ir būtų išvengta teisės aktų pažeidimų. Komisija ir ateityje planuoja šia linkme dirbti, manydama, kad šviečiamasis ir konsultacinis bendradarbiavimas su transliuotojais gali duoti teigiamų rezultatų.

**6 lentelė. 2012 m. taikyta atsakomybė**

|  |  |  |  |
| --- | --- | --- | --- |
| Nr. | Atsakomybės subjektas | Pažeidimo esmė | Taikyta nuobauda |
| 1. | UAB ,,Sporto komunikacijos“ | Už tai, kad UAB ,,SPORTO KOMUNIKACIJOS” nuo 2011 m. lapkričio 4 d. iki 2012 m. sausio 9 d. be Komisijos sutikimo nevykdė licencijoje Nr. T387st numatytos licencijuojamos veiklos | 2012 m. sausio 11 d. sprendimu Nr. KS-3 skirtas įspėjimas |
| 2. | UAB ,,INIT“ | Už tai, kad UAB ,,Init”, pažeisdama licencijos Nr. K126 7 punkto sąlygas, neretransliavo televizijos programos “Pūkas-TV” | 2012 m. sausio 18 d. sprendimu Nr. KS-8 skirtas įspėjimas |
| 3. | UAB „Nubo.tv“ vadovas | Už ATPK reikalavimų pažeidimus (Komisijos 2011 m. gegužės 11 d. sprendimo Nr. KS-41 „Dėl Visuomenės informavimo įstatymo 2, 22, 24, 27, 271, 33, 36 straipsnių pakeitimo ir papildymo įstatymo Nr. XI-1048 nuostatų įgyvendinimo tvarkos“ 3 p. reikalavimų pažeidimus) | Surašytas administracinis nurodymas sumokėti 250 Lt baudą. |
| 4. | UAB „Lietuvos ryto“ televizija | Už televizijos programoje „Lietuvos rytas.tv“ 2012 m. vasario 16 d. 12 val. 50 min. transliuojant indeksu „N-7“ pažymėtą vaidybinį filmą „Apokalipto“, kuris pagal savo turinį (rodomas scenas) ir jo poveikį nepilnamečiams turėjo būti indeksuotas indeksu „S“ ir galėjo būti transliuojamas tik nuo 23 iki 6 val., padarytą Nepilnamečių apsaugos nuo neigiamo viešosios informacijos poveikio įstatymo 7 straipsnio 2 dalies 1 punkto reikalavimo pažeidimą | 2012 m. kovo 7 d. sprendimu Nr. KS-37 skirtas įspėjimas |
| 5. | UAB „Mikrovisatos TV“ | Už televizijos programoje „Mikrovisatos TV“ 2011 m. gruodžio 25 d. 9 val. 55 min. transliuojant jokiu indeksu nepažymėtą vaidybinį filmą „Apreiškimo knyga“, kuris pagal savo turinį (rodomas erotinio ir smurtinio pobūdžio scenas) ir jo poveikį nepilnamečiams turėjo būti indeksuotas indeksu „S“ ir galėjo būti transliuojamas nuo 23 iki 6 val., padarytą Nepilnamečių apsaugos nuo neigiamo viešosios informacijos poveikio įstatymo 7 straipsnio 2 dalies 1 punkto reikalavimo pažeidimą | 2012 m. kovo 14 d. sprendimu Nr. KS–38 skirtas įspėjimas |
| 6. | UAB „TELE-3“ | Už televizijos programoje „TV6“ 2012 m. sausio 18, 20 dienomis, 12 val. 15 min. transliuojant indeksu „N-7“ pažymėtą serialą „Kaulai“, kuris pagal savo turinį (rodomas sukeliančias baimę ar siaubą scenas) ir jo poveikį nepilnamečiams turėjo būti indeksuotas indeksu „N-14“ ir galėjo būti transliuojamas nuo 21 iki 6 val., ir už televizijos programoje „TV6“ 2012 m. sausio 23 d., 21 val. 30 min. transliuojant indeksu „N-14“ pažymėtą vaidybinį filmą „Pjūklas IV“, kuris pagal savo turinį (rodomas erotinio ir smurtinio pobūdžio scenas) ir jo poveikį nepilnamečiams turėjo būti indeksuotas indeksu „S“ ir galėjo būti transliuojamas nuo 23 iki 6 val., padarytus Nepilnamečių apsaugos nuo neigiamo viešosios informacijos poveikio įstatymo 7 straipsnio 2 dalies 1, 2 punkto reikalavimų pažeidimus | 2012 m. kovo 14 d. sprendimu Nr. KS–39 skirtas įspėjimas |
| 7. | UAB „TELE-3“ | Už televizijos programoje “TV3” 2011 m. lapkričio 19 ir 26 dienomis transliuotoje programoje “Šok su manimi” padarytus Nepilnamečių apsaugos nuo neigiamo viešosios informacijos poveikio įstatymo 7 straipsnio 2 dalies 1 punkto reikalavimų pažeidimus | 2012 m. kovo 21 d. Ssrendimu Nr. KS-44 skirtas įspėjimas |
| 8. | UAB ,,Baltijos TV” generalinis direktorius | Už UAB ,,Baltijos TV” televizijos programoje ,,BTV” 2012 m. vasario 22 d. nuo 19.00 val. iki 20.00 val. ir 2012 m. vasario 29 d. nuo 19.00 val. iki 20.00 val. padarytus Lietuvos Respublikos visuomenės informavimo įstatymo reikalavimų programų rėmimui pažeidimus | 2012 m. kovo 21 d. skirta 3 000 Lt. bauda |
| 9. | UAB „Muzikos topai“ direktorius | Už Nepilnamečių apsaugos nuo neigiamo viešosios informacijos poveikio įstatymo 7 str. 2 d. 1 p. pažeidimus radijo programos „ZIP FM“ laidoje „Radistai“ | 2012 m. balandžio 12 d. surašytas administracinis nurodymas sumokėti 500 Lt baudą |
| 10. | L.e UAB „TELE-3“ generalinio direktoriaus pareigas | Už UAB „TELE-3“ televizijos programoje „TV3“ 2012 m. vasario 27, 28, 29 ir 2012 m. kovo 1 d., 18.35val. buvo transliuotoje programoje „Susitikime virtuvėje“ padarytus Lietuvos Respublikos visuomenės informavimo įstatymo reikalavimų programų rėmimui ir prekių rodymo programose pažeidimus | 2012 m. balandžio 18 d. skirta 1 000 Lt. bauda |
| 11. | UAB ,,Laisvas ir nepriklausomas kanalas“ | Už televizijos programoje ,,LNK” 2012 m. gegužės 27 d. transliuotoje programoje ,,Sveikatos ABC televitrina” padarytus visuomenės informavimo įstatymo 39 straipsnio 11 dalies 1 ir 3 punktų ir Aprašo 13, 18, 19, 20 ir 21 punktų pažeidimus | 2012 m. liepos 18 d. sprendimu Nr. KS-101 skirtas įspėjimas |
| 12. | UAB „TELE-3“ | Už televizijos programoje “,,V3” 2012 m. gegužės 27 d. transliuotoje programoje ,,Sveikas žmogus televitrina” padarytus visuomenės informavimo įstatymo 39 straipsnio 11 dalies 1 ir 3 punktų pažeidimus | 2012 m. liepos 18 d. sprendimu Nr. KS-102 skirtas įspėjimas |
| 13. | UAB „TELE-3“ programų direktorius | Už Nepilnamečių apsaugos nuo neigiamo viešosios informacijos poveikio įstatymo 7 str. 2 d. 2 p. pažeidimus televizijos programoje „TV6“ transliuotame seriale „Kaulai“ | 2012 m. spalio 3 d. surašytas administracinis nurodymas sumokėti 500 Lt baudą |

**VI. BENDRAVIMAS SU VARTOTOJAIS IR BENDRADARBIAVIMAS SU**

**VALSTYBĖS INSTITUCIJOMIS**

Komisija, susirašinėdama su kitomis institucijomis, transliuotojais, privačiais asmenimis ir kt. įvairiais klausimais, 2012 m. išsiuntė 584, gavo 839 raštus.

Įgyvendindama įstatymu jai suteiktas funkcijas ir siekdama suaktyvinti bendravimą su audiovizualinių paslaugų vartotojais, Komisija savo interneto svetainėje sudarė jiems galimybę skundus ar klausimus pateikti tiesiogiai. Daugiausia skundų pateikta elektroniniu paštu ar tiesiogiai per Komisijos interneto svetainės skundų pateikimo rubriką. Komisija pastebi, kad vartotojai nėra abejingi tam, kas rodoma televizijos ekranuose, ir informuoja Komisiją apie galimus pažeidimus. Tai palengvina Komisijos darbą stebint ir tikrinant transliuotojus ir retransliuotojus, ypač veikiančius regionuose.

Komisija kasdienėje savo veikloje nagrinėjo gaunamus televizijos žiūrovų ir radijo klausytojų skundus, prašymus konsultuoti, padėti išspręsti ginčus bei kitokio pobūdžio kreipimusis, aktyviai bendradarbiavo su valstybinėmis institucijomis.

Praėjusiais metais daugiausia skundų gauta dėl laidinio radijo paslaugos teikėjo VšĮ „Teleradijo kompanija HANSA“ teikiamų paslaugų. Skųstasi, kad kompanija reikalauja mokėti abonentinius mokesčius už laidinio radijo paslaugą, nors vartotojas tos paslaugos neturi ir nėra sudaręs jokios sutarties su paslaugos teikėju, reikalaujama mokėti paslaugos atjungimo mokestį, grasinama antstoliais ir pan. Komisijos specialistai tiek elektroniniu paštu, tiek telefonu, tiek spaudoje aiškino visuomenei ir kitoms valstybės institucijoms apie neteisėtą šios kompanijos veiklą ir ragino nemokėti už nesuteiktas paslaugas arba paslaugas, dėl kurių nėra sudaryta abonentinė sutartis.

Taip pat gauta skundų ir dėl galimų nepilnamečių apsaugos nuo neigiamo viešosios informacijos poveikio įstatymo pažeidimų televizijos ar radijo programose, televizijos programų žymėjimo tvarkos, galimų reklamos transliavimo tvarko pažeidimų, transliuojant laidas vaikams, dėl per dažnų reklamos intarpų, per didelio jos kiekio, garso, dėl paslėptos reklamos.

Pradėję nagrinėti skundus, administracijos specialistai informuoja pareiškėją apie skundo nagrinėjimo tvarką ir terminus ir informuoja pareiškėją apie skundo tyrimo rezultatus.

Skundų pagrindu buvo atliekami tyrimai ir pasitvirtinus skunde nurodytiems faktams buvo taikoma atsakomybė.

Tirdama kai kuriuos skundus, Komisija bendradarbiavo su Žurnalistų etikos inspektoriaus tarnyba - dėl nustatymo, ar informacija priskirtina neigiamą poveikį nepilnamečiams darančios informacijos kategorijai, Valstybine vartotojų teisių apsaugos tarnyba - tiriant skundus dėl sutarčių sąlygų nesilaikymo ir kt., Ryšių reguliavimo tarnyba - dėl skundų, susijusių su prasta transliuojamų ar retransliuojamų programų kokybe, bloga garso kokybe ir pan., Valstybine vaistų kontrolės tarnyba - dėl skundų, susijusių su vaistinių preparatų reklama ir rėmimo pranešimais TV laidose, LATGA-A - dėl autorinio atlyginimo mokėjimo.

**VII. VIEŠIEJI IR TARPTAUTINIAI RYŠIAI**

Svarbiausiu Komisijos sprendimų, nutarimų, iniciatyvų skelbimo būdas yra Komisijos internetinė svetainė [www.rtk.lt](http://www.rtk.lt). Joje daug dėmesio skiriama aktualios ir naudingos informacijos audiovizualinių paslaugų teikėjams ir visuomenei pateikimui. Svetainėje galima rasti kiekvieną transliuojamą ar retransliuojamą programą, duomenis apie transliuotojus ir retransliuotojus, jų savininkus, kontaktus, veiklos teritorijas ir kt. Svetainės duomenys tikslinami kiekvieną darbo dieną.

Siekiant operatyviai informuoti visuomenę apie Komisijos priimtus sprendimus, pranešimai apie juos interneto svetainėje skelbiami iškart po posėdžio.

Siekdama turimus duomenis apie audiovizualinę rinką bei jos pokyčius, tendencijas ir kt. pristatyti plačiau visuomenei bei rinkai, **Komisija ataskaitiniais metais išleido apžvalgą apie audiovizualinę rinką** [**„Radijas ir televizija Lietuvoje“[[8]](#footnote-8).**](http://www.rtk.lt/assets/files/Leidinys2012.pdf) Tokias apžvalgas komisija leidžia kad dveji metai, įgyvendinama Visuomenės informavimo įstatymo 48 str. 19 p. 2012 m. leidinyje paskelbta išsami informacija apie Lietuvoje veikiančius radijo ir televizijos transliuotojus, retransliuotojus, skaitmeninę televiziją, pateikiami skaitmeninės antžeminės televizijos tinklų žemėlapiai, duomenys apie audiovizualinės rinkos paslaugų teikėjų bendrovių savininkus, kontaktus bei kita informacija.

Leidinyje pirmą kartą paskelbta išsami visa dešimties metų geriausių radijo ir televizijos laidų konkurso ,,Pragiedruliai“, kurį Komisija rengia kartu su Spaudos, radijo ir televizijos rėmimo fondu, istorija. Taip pat pirmą kartą skirtas nemažas dėmesys Komisijos pastangoms mažinti nepilnamečiams žalingo turinio transliuojamose programose apimtis. Šiais klausimais leidinyje paskelbtos Komisijos užsakymu atliktos mokslinės ekspertizės, kurių pagrindu Komisija galėjo rengti rekomendacijas transliuotojams.

Siekdama, kad informacija apie komisijos veiklą bei audiovizualinę rinką būtų prieinama tarptautiniu mastu, Komisija savo tinklapyje skelbia ją ir anglų kalba.

Komisija aktyviai seka televizijos technologinių pokyčių eigą Europoje ir už jos ribų bei teikia didelį dėmesį tarptautiniam bendradarbiavimui, nuolat priima užsienio kolegų ir ekspertų delegacijas, aktyviai dalyvauja EPRA veikloje. Komisija yra jos narė nuo 1999 m. EPRA konferencijos, vykstančios du kartus per metus, elektroniniai forumai ir dalyvavimas jos darbo grupių veikloje padeda profesionaliai spręsti kasdienes ir netradicines problemas ir skatina reguliavimo tobulinimą.

**Gavusi Vyriausybės bei Seimo pritarimą įtraukti EPRA konferenciją į Lietuvos pirmininkavimo ES Tarybai renginių sąrašą, Komisija jau prieš pusmetį pradėjo rengtis 38-ojo EPRA susitikimo Vilniuje organizavimui 2013 m. spalio 2 – 6 d. Tai būtų pirmoji Europos reguliuojančių institucijų platformos konferencija, surengta Lietuvoje. Komisija mano, kad tokia konferencija bus aktualus renginys ir puikus akcentas Lietuvos pirmininkavimo Europos Sąjungoje programoje.**

Komisija, kaip ir anksčiau, pastoviai dalyvavo elektroniniame EPRA forume ir nuolatos teikė išsamią informaciją įvairiais klausimais kitų šalių analogiškoms institucijoms, atsakinėjo į nepriklausomų ekspertų, dirbančių Europos Komisijai, įvairių šalių žiniasklaidos institutų klausimynus.

Komisijos specialistai yra nuolatiniai Europos Tarybos leidžiamo Europos Audiovizualinės Observatorijos „Iris” leidinio korespondentai ir nuolatos rašo jam straipsnius bei planuoja tai daryti ateityje.

Administracijos direktorius yra Europos Komisijos Audiovizualinį sektorių reguliuojančių institucijų darbo grupės ir Kontaktinio komiteto narys. Jų posėdžiuose didžiausias dėmesys kreipiamas į Audiovizualinės žiniasklaidos paslaugų direktyvos įgyvendinimo šalyse narėse ypatumus, pristatomos įvairios Europos Komisijos užsakymu atliktos studijos bei jų analizes. Ataskaitiniu laikotarpiu buvo dalyvauta posėdyje, kuriame buvo aptariami užsakomųjų visuomenės informavimo priemonių Europos Sąjungos narėse reguliavimas.

Pagal dar 2005 m. balandžio mėnesį pasirašytą trišalę bendradarbiavimo sutartį transliavimo reguliavimo srityje su Latvijos ir Estijos transliuotojų tarybomis bei Estijos kultūros ministerija, paprastai 2 kartus per metus vyksta susitikimai - konferencijos kiekvienoje šią sutartį pasirašiusioje šalyje paeiliui. **Spalio mėnesį Baltijos valstybių reguliuotojų konferenciją „Audiovizualinių paslaugų direktyvos įgyvendinimas Baltijos šalyse“ surengė Latvijos Nacionalinės elektroninės žiniasklaidos taryba Rygoje.** Susitikime dalyvavo 20 svečių. Šį kartą be Latvijos, Estijos ir Lietuvos reguliuojančių institucijų dalyvavo ir Švedijos transliuotojų komisija, anksčiau pareiškusi norą prisijungti prie bendradarbiavimo sutarties. Susitikimo metu buvo apžvelgtos kiekvienos šalies audiovizualinės žiniasklaidos reguliavimo problemos bei pokyčiai; apsvarstyti skaitmeninės TV diegimo klausimai Lietuvoje ir Latvijoje; aptarta užsakomųjų audiovizualinės žiniasklaidos priemonių registravimo praktika įvairiose šalyse.

Pagrindinė konferencijos laiko dalis buvo skirta visoms Baltijos valstybėms aktualiai problemai, susijusiai su kanalų, registruotų vienoje šalyje bet transliuojančių į kitą šalį fenomenu, kartais stengiantis išvengti kitose šalyse egzistuojančio reguliavimo ypatumų, ir išsamiai aptarti šios problemoms sprendimo variantai pagal Audiovizualinių žiniasklaidos paslaugų direktyvą bei neformalaus bendradarbiavimo būdus.

Lietuvos radijo ir televizijos komisijos atstovai informavo kolegas apie programas, kurias mato arba galės matyti Lietuvos žiūrovai, nors jos yra licencijuotos Jungtinėje Karalystėje, Latvijoje arba Švedijoje: *,,Viasat Sport Baltics“, ,,Ren TV Baltic“, ,,First Baltic Music Channel“, ,,Sony Entertainment Television“, ,,DIVA Universal“, ,,Universal Channel“, ,,SYFY Universal“, ,,CTC Baltics“, ,,Mir Baltic“, ,,NTV Mir Lithuania“, ,,TVL (TV Lietuva)“* – licencijuotos Jungtinėje Karalystėje, *,,Pirmasis Baltijos kanalas“ (PBK), ,,OE“, ,,4 multimania“, ,,Lolo TV“* – licencijuotos Latvijoje, *,,Showtime Baltic“, ,,Silver Baltic“, ,,TV1000 Action East“, ,,TV1000 Premium“, ,,TV1000 East“, ,, Rossija RTR“* – licencijuotos Švedijoje. Kai kuriose valstybėse licencijos išduodamos masiškai ir nesigilinant į galimą programų turinį, vėliau jos nėra stebimos, todėl labai svarbu žinoti, kokia konkreti reguliavimo institucija yra išdavusi licenciją kiekvienai konkrečiai programai ir informuoti tą instituciją, nustačius įstatymo pažeidimus. Kadangi daugiausia transliavimo licencijų Europoje yra išdavusi Jungtinės Karalystės reguliuojanti institucija OFCOM, Komisija pastoviai bendrauja ir palaiko dalykiškus ryšius su šios organizacijos Tarptautinių ryšių departamento direktore Monica Ariño.

**VIII. GERIAUSIŲ LAIDŲ KONKURSAS „PRAGIEDRULIAI”**

Komisija, vykdydama turinio reguliavimą, išduodant licencijas visuomet itin didelį dėmesį skiria planuojamų transliuoti programų turiniui. Vertindama programas, Komisija teikia pirmenybę toms programoms, kuriuose yra daugiau šviečiamųjų ir kultūrinių laidų. Siekdama paskatinti kultūros laidų bei laidų vaikams kūrimą, Komisija kartu su Spaudos, radijo ir televizijos rėmimo fondu jau daug metų iš eilės organizuoja geriausių laidų konkursą „Pragiedruliai“. Šio konkurso metu išrenkamos geriausios laidos ir apdovanojami geriausių laidų kūrėjai. Pradėtas rengti 2002-aisiais metais konkursas, kuriame iš pradžių dalyvavo tik televizijos laidos, metams bėgant keitėsi ir tobulėjo, tačiau neprarado savo populiarumo ir pernai paminėjo jau dešimties metų jubiliejų.

Rengdama geriausių laidų konkursus Komisija siekia populiarinti kultūrą ir jos vertybes, įvertinti ir apdovanoti visos Lietuvos geriausių laidų kūrėjus bei transliuotojus. Komisiją džiugina tai, kad be didžiosiose televizijose transliuojamų laidų, svarbią vietą užima ir vietinių televizijų ir radijų programose transliuotos laidos.

2011 m. konkursas buvo paskelbtas vasario mėn., apdovanojimų ceremonija įvyko balandžio 19 d. Konkursui buvo pateiktos 52 laidos: 29 televizijos ir 23 radijo laidos. Iš jų išrinktos 5 geriausios laidos bei įsteigti 5 specialieji prizai. Laidas, atsižvelgiant į meninės kūrybos profesionalumą, meistriškumą, kūrybinės veiklos aktualumą ir kt. kriterijus, vertino 11 narių vertinimo komisija. Į šią komisiją, siekiant vertinimo objektyvumo, skaidrumo ir nešališkumo, kviečiami įvairūs radijo ir televizijos laidų ekspertai. Be Komisijos narių, vertinimo komisijos nariais būna žurnalistai, kino kritikai, režisieriai, kultūros programų ekspertai, laidų kūrėjai ir kt.

2011 m. geriausiomis laidomis pripažintos šios laidos: *geriausia 2011 m. radijo laida*pripažinta laida „Tą garbę gavome užgimę.../radijo poringės apie Mažosios Lietuvos didžiuosius“, autoriusSigutis Jačėnas (transliuota per „Extra FM“); *geriausia 2011 m. laida vaikams* – laida „Žvaigždelė“, autoriai:Daiva Bauerienė, Joana Čižauskaitė, Marius Mintautas, Roma Malinauskaitė, Larisa Voroneckaja, Asta Zinkevičiūtė (transliuota per „Balticum TV“); *geriausia 2011 m. laida už amžino žmogaus ir žemės ryšio autentišką atspindį* pripažinta laida „Žemaitiškoj sodyboj: Skruzdėlynė (Kelmės r.)“, autorėRita Ščiglinskienė (transliuota per „Šiaulių televiziją“); *geriausia 2011 m. laida už įspūdingą dokumentinį tyrimą* - laida „Vienos šeimos likimas – trijų tautų istorija“,autoriai: Daiva Grikšienė, Dangiras Mačiulis, Tomas Andrijauskas, transliuota per Šiaulių regiono TV „S Plius“; *geriausia 2011 m. laida už vilties teikiančią vaižgantišką dvasią* – laida „Šventadienio mintys“,autoriai: Ingrida Laimutytė – Matvejevienė, Violeta Lapėnienė, Egidijus Povilaitis, Česlova Juršėnienė, Audrius Penkaitis (transliuota per „Lietuvos televiziją“);

Taip pat skirti šie specialieji prizai: *specialusis prizas už geriausią scenarijų*skirtaslaidai „Partizanų spauda“, autoriai:Inga Berulienė, Justinas Lingys (transliuota per „INIT“ ir „Balticum TV“); *specialusis prizas už kūrybinį universalumą* skirtas laidai „Smilgos uoga“, autoriusVytas Plytnikas (transliuota per „LRT Kultūra“); *specialusis prizas už stiliaus vienovę* skirtas laidai „Knygos kelias Žemaitijoje“,autoriai: Aušra Vaitkevičienė, Saulius Pučinskas (transliuota per Šiaulių regiono TV „S Plius“); *specialusis prizas už išskirtinai harmoningą laidą*skirtaslaidai „Atokvėpis“,autorė Olita Dautartaitė (transliuota per „Marijos radiją“); *specialusis prizas už išskirtinę autorinę laidą* **–** laidai „S.Prokofjevas ir sovietmečio kultūrinės politikos grimasos“, autoriai:Viktoras Gerulaitis, Rimantas Kaziukėnas, Audronė Ivanauskienė (transliuota per radijo stotį „A2“).

**IX. PIRMAEILIAI KOMISIJOS UŽDAVINIAI 2013 M.**

Atsižvelgiant į LR Seime 2012 m. priimtą ir 2013 m. įsigaliojusį Visuomenės informavimo įstatymo 47 straipsnio pakeitimo įstatymą, 2013 metais, patvirtinus Komisijos nuostatus, Seimo valdyba turės nustatyti Komisijos administracijos didžiausią leistiną valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš valstybės biudžeto ir valstybės pinigų fondų, pareigybių skaičių. Komisijos administracijos struktūrą ir darbo reglamentą turės tvirtinti Komisija.

Per 2012 metus trys iš keturių Valstybinio audito ataskaitoje Nr. FA-P-50-11-64**[[9]](#footnote-9)** pateiktų rekomendacijų yra įvykdytos, o ketvirtosios - nustatyti administracijos darbuotojams darbo užmokestį, atsižvelgiant į įstatymu numatytą Komisijos teisinį statusą - rekomendacijos įgyvendinimo terminą Valstybės kontrolė pratęsė iki 2012 m. gruodžio 31 d., vėliau, atsižvelgiant į tai, kad Komisijos nuostatai iki metų pabaigos dar nebuvo patvirtinti, šios rekomendacijos įgyvendinimas buvo pratęstas iki 2013 m. gruodžio 31 d.

Kiti poįstatyminiai teisės aktų projektai bus parengti 2013 m., atsižvelgiant į audiovizualinio sektoriaus raidos tendencijas bei įsigaliojusius Visuomenės informavimo 47 straipsnio pakeitimo įstatymo reikalavimams.

Komisija artimiausiu laikotarpiu planuoja skirti didesnį dėmesį ir mažesnių, bet vis didesnę žiūrovų auditoriją įgyjančių programų stebėjimui, kurios anksčiau dėl itin mažos žiūrovų auditorijos turėjo nedidelį poveikį visuomenei.

Skaitmeninės antžeminės televizijos naujų tinklų panaudojimas naujų programų transliavimui ar retransliavimui yra prioritetinis 2013 m. uždavinys, kurį Komisija tikisi įgyvendinti tardamasi su transliuotojais, siuntėjais ir suinteresuotomis institucijomis.

Kitas svarbus Komisijos veiklos 2012 metų aspektas yra susijęs su užsakomųjų visuomenės informavimo audiovizualinėmis priemonėmis paslaugų reglamentavimu. Visuomenės informavimo įstatymas įsakmiai reikalauja, kad ne mažiau kaip pusė programų užsakomųjų visuomenės informavimo audiovizualinėmis priemonėmis paslaugų kataloge būtų Europos kūriniai. Duomenis (ataskaitą) apie šio reikalavimo įgyvendinimą Komisija, vykdydama Audiovizualinės žiniasklaidos paslaugų direktyvos reikalavimus, kas ketverius metus turi pateikti Europos Komisijai.

Komisija ir toliau pasirengusi inicijuoti rinkos dalyvių ir reguliuojančių įstaigų bei institucijų diskusijas aktualiausiais klausytojams ir žiūrovams klausimais, ypač Nepilnamečių apsaugos temomis, reklamos ir rėmimo pranešimų ir kt., siekdama, kad turinys, pateikiamas tiek tradicinėmis, tiek naujosiomis technologijomis, būtų kuo įvairesnis, saugus ir lengvai pasiektų vartotoją.

Einantis pirmininko pareigas Vidas Mačiulis

**PRIEDAS**

Komisija įstatymu įpareigota analizuoti, stebėti ir skelbti duomenis apie Lietuvos radijo, televizijos transliavimo ir retransliavimo rinką ir pateikia ją visuomenei ir valdžios institucijoms.

Bendras ekonominis nuosmukis prieš kelis metus neaplenkė ir radijo bei televizijos transliavimo ir retransliavimo rinkos. Komercinių televizijų pajamos ekonominės krizės metu buvo kritusios beveik 40-čia procentų. Tačiau pažymėtina, kad jau nuo 2010 m. pradėjo stabilizuotis komercinių transliuotojų, ypač televizijos transliuotojų, gaunamos pajamos iš reklamos transliavimo. Reikia pastebėti, kad nors televizijos reklamos pajamos pradeda stabilizuotis, jos toli gražu nepasiekė 2008 m. lygio ***(žr. Priedo 18 grafiką).*** Akivaizdu, kad tai atsiliepė televizijų programų kokybei ir sulėtino pažangesnių technologijų diegimą transliavimo srityje. Spėjama, kad ekonominės priežastys sąlygojo lėtesnį ir gana nedrąsų transliuotojų sprendimo priėmimą pereiti prie raiškiosios televizijos (HD) transliavimo standarto, kuris jau plačiai diegiamas Europoje.

Tradicinių kabelinių televizijų abonentų skaičius 2012 m. pabaigoje buvo 430 144, MDTV – 17 506, abonentų, besinaudojančių televizijos paslaugomis belaidžiais plačiuojuosčio ryšio tinklais (IPTV) siekė beveik 100 tūkst. (dauguma jų – TEO LT, AB ,,Gala“ vartotojai – 94 665), Lietuvoje nelicencijuotos, bet paslaugas šalies vartotojams teikiančios palydovinės televizijos ,,VIASAT“ vartotojų skaičius artėjo prie 100 tūkst. Vertinant daugiakanalės televizijos procentinę skvarbą yra labai svarbus tikslus Lietuvos namų ūkių skaičiaus nustatymas. Kadangi Lietuvos statistikos departamentas paskutinio gyventojų surašymo namų ūkių skaičių numato skelbti tik 2013 m. birželio 13 d., tik tada bus galima tiksliai apskaičiuoti, koks procentas šalies gyventojų naudojasi konkrečia daugiakanalės televizijos paslauga, o kiek gyventojų naudojasi nemokama televizija.

**1. RADIJAS LIETUVOJE 2012 METAIS**

2012 m. pabaigoje Lietuvoje veikė 48 radijo transliuotojai, transliuojantys 53 radijo programas. Pagal transliuojamų radijo programų aprėptį 2012 m. buvo 12 nacionalinių radijo programų (transliuojama programa yra priimama teritorijoje, kurioje gyvena daugiau negu 60 proc. Lietuvos gyventojų), 6 regioninės radijo programos (transliuojama programa yra priimama teritorijoje, kurioje gyvena mažiau negu 60 proc. Lietuvos gyventojų) ir 34 vietinės programos (programa transliuojama tik per vieną radijo stotį).

Kontroliuodama, kaip transliuotojai laikosi licencijų sąlygų, Komisija fiksavo, kad VšĮ „Advilio reklamos miestas“ daugiau nei du mėnesius be Komisijos leidimo netransliavo radijo programos „HOT FM“ 96,8 MHz dažniu Vilniuje. Balandžio 18 d. Komisija nusprendė panaikinti VšĮ „Advilio reklamos miestas“ licencijos Nr. R416s galiojimą. Tai jau ne pirmas kartas, kai transliuotojas, naudojęsis IĮ J. Varno Vilniaus radijo studija siuntimo paslauga, nutraukia transliavimo veiklą. Prieš tai šiuo dažniu radijo programą „Stereo FM“ (vėliau pavadinimas pakeistas į „Vox Maris“) transliavo UAB „Focus media“, kuriai licencija buvo išduota 2006 m. sausio 18 d. Bendrovė dėl nesutarimų su siuntėju dėl siuntimo paslaugos kainų taip pat buvo kreipusis į Komisiją su prašymais atidėti veiklos pradžią bei leisti laikinai nevykdyti veiklos. Dėl licencijuojamos veiklos nevykdymo UAB „Focus media“ licencija buvo panaikinta 2009 m. liepos 15 d.

Komisija 2012 m. paskelbė konkursą transliuoti ar retransliuoti radijo programą minėtu dažniu Vilniuje, tačiau 2012 m. birželio 27 d. konkursą transliuoti ar retransliuoti radijo programą 96,8 MHz dažniu Vilniuje naudojantis IĮ J. Varno Vilniaus radijo studija pripažino neįvykusiu, kadangi šiam konkursui nebuvo pateikta nė viena paraiška. Pakartotiniame konkurse paraišką buvo pateikusi vienintelė pareiškėja - VšĮ „Teleradijo kompanija Hansa“, tačiau ji neatitiko Transliavimo ir retransliavimo veiklos licencijavimo taisyklėse nustatytų reikalavimų ir dėl to nebuvo nagrinėjama. Konkursas vėl buvo pripažintas neįvykusiu.

Lietuvoje 2012 m. vienintelis transliuotojas, laimėjęs konkursą ir padidinęs savo transliavimo aprėptį buvo UAB ,,Pūkas“, kuriam buvo išduota licencija radijo programai ,,Pūkas-2“ transliuoti Telšiuose 95,4 MHz dažniu.

Pagal programų pobūdį (formatą) vyrauja muzikinio informacinio pobūdžio radijo programos. Didžiausia transliuojamų radijo programų įvairovė klausytojams yra užtikrinama didžiuosiuose Lietuvos miestuose.

Vilniuje 2012 m. buvo transliuojamos net 28 originalios radijo programos ir 1 radijo programa – „BBC World Service”- retransliuojama ***(žr. Priedo 1 lentelę).***

Remiantis tyrimų bendrovės TNS LT, UAB atliktu radijo auditorijos tyrimu 2012 m. Vilniaus mieste pirmąją poziciją užėmė **UAB ,,Radiocentras” retransliuojama radijo programa** „**Russkoje Radio Baltija” – 15,3 proc., nors tai mažiau nei 2011 m., ir žymiai mažiau nei 2009 m., kai šios programos auditorija Vilniuje siekė net 27 procentus. Antroje vietoje pagal klausomumą Vilniuje buvo** „LRT Radijas“ – 12,3 **proc. auditorijos, o į trečią vietą pirmą kartą įsiveržė ,,M-1 plius“ programa, kurios auditorija sudarė 11,5 procentus. *(detaliau žr. Priedo 3 grafiką).***

Skirtingai nuo Vilniaus pagal vidutinę radijo auditorijos struktūrą Kaune pirmavo ,,M-1“ programa – 15,3 proc., „LRT Radijo“ programa, kurios auditorija siekė 14,0 proc. buvo antra (2011 m. buvo 21,9 proc.). Trečioje pagal klausomumą vietoje Kaune buvo radijo programa ,,Lietus“ – 9,7 proc. ***(žr. Priedo 4 grafiką).***

Kaune buvo transliuojamos 26 programos ***(žr. Priedo 4 lentelę),*** Klaipėdoje 2012 m. buvo transliuojamos 24 radijo programos ***(žr. Priedo 3 lentelę),*** Šiauliuose – 20 radijo programų ***(žr. Priedo 4 lentelę)*** ir Panevėžyje – 17 radijo programų ***(žr. Priedo 5 lentelę)***. Palyginus vidutinę radijo auditorijos struktūrą matyti, kad Klaipėdoje didžiausią vidutinės radijo auditorijos dalį užima radijo programa „Laluna” – 18,2 proc. ***(žr. Priedo 5 grafiką),*** Šiauliuose – ,,M-1“ – 21,3 proc. ***(žr. priedo 6 grafiką)***, Panevėžyje – taip pat radijo programa ,,M-1“.***(žr. Priedo 7 grafiką)***.

**1 grafikas. Vidutinis dienos ir savaitės radijo stočių pasiekiamumas 2012 m. [[10]](#footnote-10)**

**2. grafikas: Vidutinė radijo stočių auditorijos struktūra pagal klausytą laiką**

**Lietuvoje 2012 m. proc.[[11]](#footnote-11)**

**1 lentelė. Radijo programos Vilniuje 2012 m.[[12]](#footnote-12)**

|  |  |  |  |
| --- | --- | --- | --- |
| Eil. Nr. | Transliuotojas | Programos pavadinimas | Dažnis |
| 1. | **VšĮ ,,Baltijos bangų radijas”** | „**Baltijos bangų radijas”** | **0,612 MHz** |
| 2. | **UAB ,,Pūkas”** | „**Pūkas”** | **67,25 MHz** |
| 3. | **VšĮ ,,Marijos radijas”** | „**Marijos radijas”** | **93,1 MHz** |
| 4. | **Vilniaus Universitetas** | **Vilniaus Universiteto radijas ,,Start FM”** | **94,2 MHz** |
| 5. | **UAB ,,Radiocentras“** | „CLASSIC ROCK FM“ | **94,9 MHz** |
| 6. | **VšĮ Lietuvos nacionalinis radijas ir televizija** | „**BBC” (retransliuoja VšĮ Lietuvos nacionalinis radijas ir televizija)** | **95,5 MHz** |
| 7. | **UAB ,,TELE–3” radijas** | „**Power Hit Radio”** | **95,9 MHz** |
| 8. | **V.Ivanausko IF ,,Vydas”** | „**A 2”** | **96,4 MHz** |
| 9. | **VšĮ ,,Advilio reklamos miestas“\*** | „Hot FM**”\*** | **96,8 MHz** |
| 10. | **UAB ,,Žinių radijas”** | „**Žinių radijas”** | **97,3 MHz** |
| 11. | **VšĮ Lietuvos nacionalinis radijas ir televizija** | „**LRT OPUS”** | **98,3 MHz** |
| 12. | **Vilniaus Baltupių vidurinė mokykla** | „**Baltupių radijas”** | **98,8 MHz** |
| 13. | **UAB „Proarsa”,** | „**JAZZ FM”** | **99,3 MHz** |
| 14. | **UAB “Radiola”** | „**Europos Hitų Radijas”** | **99,7 MHz** |
| 15. | **UAB ,,Muzikos topai”** | „**ZIP FM”** | **100,1 MHz** |
| 16. | **UAB ,,Interbanga”** | „**Extra FM”** | **100,5 MHz** |
| 17. | **UAB ,,Pūkas”** | „**Pūkas – 2”** | **100,9 MHz** |
| 18. | **UAB ,,Radiocentras”** | „**Radiocentras”** | **101,5 MHz** |
| 19. | **UAB ,,Geruda”** | „**Geras FM”** | **101,9 MHz** |
| 20. | **VšĮ Lietuvos nacionalinis radijas ir televizija** | „**LRT RADIJAS”** | **102,6 MHz** |
| 21. | **UAB radijo stotis „Ultra Vires”** | „**Lietus”** | **103,1 MHz** |
| 22. | **UAB ,,Znad Wilii radijo stotis”** | „**Znad Willi** | **103,8 MHz** |
| 23. | **VšĮ ,,Kvartolė”** | „**Relax FM”** | **104,3 MHz** |
| 24. | **UAB „Laisvoji banga”** | „**Laisvoji banga”** | **104,7 MHz** |
| 25. | **VšĮ Lietuvos nacionalinis radijas ir televizija** | „**LRT KLASIKA”** | **105,1 MHz** |
| 26. | **UAB** „**Radiocentras”** | „**Russkoje Radio Baltija”** | **105,6 MHz** |
| 27. | **UAB ,,M-1”** | „**M-1” plius** | **106,2 MHz** |
| 28. | **UAB ,,M-1”** | „**M-1”** | **106,8 MHz** |
| 29. | **UAB ,,Pūkas”** | „**Pūkas”** | **107,3 MHz** |
| 30. | **UAB ,,Radijas kelyje”** | „**Kelyje”** | **107,7 MHz** |

**\* Licencija panaikinta 2012 m. balandžio 18 d.**

**3 grafikas: Vidutinė radijo stočių auditorijos struktūra pagal klausytą laiką**

**Vilniuje 2012** **m.[[13]](#footnote-13)**

**2 lentelė. Radijo programos Kaune 2012 m.[[14]](#footnote-14)**

|  |  |  |  |
| --- | --- | --- | --- |
| Eil. Nr. | Transliuotojas | Programos pavadinimas | Dažnis |
| 1. | **UAB ,,Tarptautinis Baltijos bangų radijas”** | „**Tarptautinis Baltijos Bangų Radijas”** | **1,386 MHz** |
| 2. | **S.Žilionio personalinė radijo ir televizijos konsultacinė agentūra** | „**Ratekona”** | **9,710 MHz** |
| 3. | **UAB ,,Pūkas”** | „**Pūkas”** | **70,22 MHz** |
| 4. | **UAB ,,Geruda”** | „**Geras FM”** | **92,0 MHz** |
| 5. | **UAB ,,Pūkas”** | „**Pūkas – 2”** | **92,4 MHz** |
| 6. | **Kauno technologijos universitetas** | „**Gaudeamus”** | **93,6 MHz** |
| 7. | **VšĮ ,,Marijos radijas”** | „**Marijos radijas”** | **95,7 MHz** |
| 8. | **VšĮ Lietuvos nacionalinis radijas ir televizija** | „**LRT KLASIKA”** | **96,2 MHz** |
| 9. | **UAB ,,Interbanga”** | „**Extra FM”** | **97,1 MHz** |
| 10. | **UAB ,,M-1”** | „**M-1 plius”** | **97,6 MHz** |
| 11. | **VšĮ Lietuvos nacionalinis radijas ir televizija** | „**LRT OPUS“** | **98,0 MHz** |
| 12. | **VšĮ ,,Kvartolė”** | „**RELAX FM”** | **98,5 MHz** |
| 13. | **VšĮ ,,Kauno moksleivių ir jaunimo laisvalaikio centras”** | „**Studio 7”** | **99,2 MHz** |
| 14. | **UAB ,,Rimtas radijas”** | „**Russkoje Radio Baltija”** | **100,4 MHz** |
| 15. | **VšĮ Lietuvos nacionalinis radijas ir televizija** | „**LRT RADIJAS“** | **102,1 MHz** |
| 16. | **UAB ,,TELE–3” radijas** | „**Power Hit Radio”** | **102,5 MHz** |
| 17. | **UAB ,,Artvydas”** | „**Tau”** | **102,9 MHz** |
| 18. | **UAB radijo stotis „Ultra Vires”** | „**Lietus”** | **103,5 MHz** |
| 19. | **UAB “Muzikos topai”** | „**ZIP FM”** | **104,1 MHz** |
| 20. | **UAB „Laisvoji banga”** | „**Laisvoji banga”** | **104,5 MHz** |
| 21. | **UAB ,,Žinių radijas”** | „**Žinių radijas”** | **104,9 MHz** |
| 22. | **UAB ,,Kauno fonas”** | „**Hot FM“ *(buvo ,,Kauno fonas”*** | **105,4 MHz** |
| 23. | **UAB ,,Radijas kelyje”** | „**Kelyje”** | **105,9 MHz** |
| 24. | **UAB ,,M-1”** | „**M-1”** | **106,6 MHz** |
| 25. | **UAB ,,Radiocentras”** | „**Radiocentras”** | **107,1 MHz** |
| 26. | **UAB ,,Pūkas”** | „**Pūkas”** | **107,6 MHz** |

**4 grafikas: Vidutinė radijo stočių auditorijos struktūra pagal klausytą laiką**

**Kaune 2012 m.[[15]](#footnote-15)**

**3 lentelė. Radijo programos Klaipėdoje 2012 m.[[16]](#footnote-16)**

|  |  |  |  |
| --- | --- | --- | --- |
| Eil. Nr. | Transliuotojas | Programos pavadinimas | Dažnis |
| 1. | **UAB ,,Pūkas”** | **„Pūkas – 2”** | **90,1 MHz** |
| 2. | **UAB ,,Rimtas radijas”** | **„Russkoje Radio Baltija”** | **90,6 MHz** |
| 3. | **UAB ,,Labas, Klaipėda ”** | **„Radijas 9“** | **91,4 MHz** |
| 4. | VšĮ Lietuvos nacionalinis radijas ir televizija | **„LRT OPUS”** | **91,9 MHz** |
| 5. | **UAB ,,Muzikos topai”** | **„ZIP FM”** | **92,5 MHz** |
| 6. | **VšĮ ,,Advilio reklamos miestas“** | **„Hot FM** | **93,3 MHz** |
| 7. | **VšĮ ,,Kvartolė”** | **„RELAX FM”** | **93,7 MHz** |
| 8. | **UAB ,,Radijo stotis Laluna”** | **„Laluna”** | **94,9 MHz** |
| 9. | **UAB ,,Radiola“** | **,,Europos Hitų Radijas“** | **96,2 MHz** |
| 10. | **UAB ,,TELE–3” radijas** | **„Power Hit Radio”** | **96,7 MHz** |
| 11. | **UAB ,,M-1”** | **„M-1 plius”** | **98,3 MHz** |
| 12. | **UAB ,,Reklamos gama“** | **„Radijogama“** | **99,0 MHz** |
| 13. | **UAB ,,Radijas kelyje”** | **„Kelyje”** | **99,8 MHz** |
| 14. | **UAB ,,Interbanga”** | **„Extra FM”** | **100,2 MHz** |
| 15. | **UAB ,,Lanula”** | **„Raduga”** | **100,8 MHz** |
| 16. | **UAB ,,Radiocentras”** | **„Radiocentras”** | **101,5 MHz** |
| 17. | **UAB ,,Žinių radijas”** | **„Žinių radijas”** | **102,2 MHz** |
| 18. | VšĮ Lietuvos nacionalinis radijas ir televizija | **„LRT RADIJAS”** | **102,8 MHz** |
| 19. | **UAB radijo stotis „Ultra Vires”** | **„Lietus”** | **103,7 MHz** |
| 20. | **UAB „Laisvoji banga”** | **„**Laisvoji banga” | **104,1 MHz** |
| 21. | VšĮ Lietuvos nacionalinis radijas ir televizija | **„LRT KLASIKA”** | **105,3 MHz** |
| 22. | **VšĮ ,,Marijos radijas”** | **„Marijos radijas”** | **106,0 MHz** |
| 23. | **UAB ,,M-1”** | **„M-1”** | **106,5 MHz** |
| 24. | **UAB ,,Pūkas”** | **„Pūkas”** | **107,8 MHz** |

**5 grafikas: Vidutinė radijo stočių auditorijos struktūra pagal klausytą laiką**

**Klaipėdoje 2012 m.[[17]](#footnote-17)**

**4 lentelė. Radijo programos Šiauliuose 2012 m.[[18]](#footnote-18)**

|  |  |  |  |
| --- | --- | --- | --- |
| Eil. Nr. | Transliuotojas | Programos pavadinimas | Dažnis |
| 1. | VšĮ Šiaulių universiteto gimnazija | ,,Nano“ | 87,8 MHz |
| 2. | **UAB ,,Muzikos topai”** | **„ZIP FM”** | **88,2 MHz** |
| 3. | Šiaulių Didždvario gimnazija | **„**Radijo klubas” | 89,7 MHz |
| 4. | VšĮ Lietuvos nacionalinis radijas ir televizija | **„LRT OPUS”** | **90,5 MHz** |
| 5. | **VšĮ ,,Marijos radijas”** | **„Marijos radijas”** | **91,8 MHz** |
| 6. | **UAB ,,Radiocentras”** | **„Radiocentras”** | **92,2 MHz** |
| 7. | **UAB ,,Pūkas”** | **„Pūkas”** | **95,7 MHz** |
| 8. | **UAB ,,Žinių radijas”** | **„Žinių radijas”** | **97,0  MHz** |
| 9. | **UAB ,,Pūkas”** | **„Pūkas – 2”** | **97,4  MHz** |
| 10. | **UAB ,,Antroji reklamos atelje”** | **„Antroji radijo stotis”** | **97,8 MHz** |
| 11. | **UAB ,,Interbanga“** | **,,Extra FM“** | **98,5 MHz** |
| 12. | **UAB ,,M-1”** | **„M-1 plius”** | **100,5 MHz** |
| 13. | VšĮ Lietuvos nacionalinis radijas ir televizija | **„LRT RADIJAS“** | **100,9 MHz** |
| 14. | **VšĮ ,,Kvartolė”** | **„Relax FM”** | **101,7 MHz** |
| 15. | UAB ,,Saulės radijas” | **„**Saulės radijas” | 102,5 MHz |
| 16. | VšĮ Lietuvos nacionalinis radijas ir televizija | **„LRT KLASIKA** | **103,4 MHz** |
| 17. | **UAB radijo stotis „Ultra Vires”** | **„Lietus”** | **103,9 MHz** |
| 18. | **UAB „Laisvoji banga”** | **„**Laisvoji banga” | **104,3 MHz** |
| 19. | **UAB ,,Rimtas radijas”** | **„Russkoje Radio Baltija”** | **105,8  MHz** |
| 20. | **UAB ,,M-1”** | **„M-1”** | **106,3 MHz** |

**6 grafikas. Vidutinė radijo stočių auditorijos struktūra pagal klausytą laiką Šiauliuose[[19]](#footnote-19)**

**5 lentelė. Radijo programos Panevėžyje 2012 m. [[20]](#footnote-20)**

|  |  |  |  |
| --- | --- | --- | --- |
| Eil. Nr. | Transliuotojas | Programos pavadinimas | Dažnis |
| 1. | UAB ,,Pūkas“ | ,,Pūkas 2“ | 90,8 MHz |
| 2. | UAB ,,Interbanga“ | **,,Extra FM”** | **93,2 MHz** |
| 3. | VšĮ Lietuvos nacionalinis radijas ir televizija | **„LRT OPUS“** | **93,7 MHz** |
| 4. | **VšĮ ,,Kvartolė”** | **„RELAX FM”** | **94,3 MHz** |
| 5. | UAB ,,Radijo pulsas” | **„**Pulsas” | 96,6 MHz |
| 6. | **UAB ,,Muzikos topai”** | **„ZIP FM”** | **99,1 MHz** |
| 7. | **UAB ,,M-1”** | **„M-1 plius”** | **100,2 MHz** |
| 8. | **UAB ,,Radiocentras”** | **„Radiocentras”** | **101,4 MHz** |
| 9. | **UAB ,,Pūkas”** | **„Pūkas”** | **102,3 MHz** |
| 10. | **UAB radijo stotis „Ultra Vires”** | **„Lietus”** | **103,0 MHz** |
| 11. | **UAB ,,Rimtas radijas”** | **„Russkoje Radio Baltija”** | **103,7 MHz** |
| 12. | **UAB „Laisvoji banga”** | **„**Laisvoji banga” | **104,8 MHz** |
| 13. | **VšĮ Lietuvos nacionalinis radijas ir televizija** | **„LRT KLASIKA”** | **105,3 MHz** |
| 14. | **UAB ,,M-1”** | **„M-1”** | **106,0 MHz** |
| 15. | **UAB ,,Aukštaitijos radijas”** | **„Aukštaitijos radijas”** | **106,9 MHz** |
| 16. | VšĮ Lietuvos nacionalinis radijas ir televizija | **„LRT RADIJAS”** | **107,5 MHz** |
| 17. | **UAB ,,Žinių radijas”** | **„Žinių radijas”** | **107,9 MHz** |

**7 grafikas:Vidutinė radijo stočių auditorijos struktūra pagal klausytą laiką**

**Panevėžyje 2012 m.[[21]](#footnote-21)**

**2. TELEVIZIJA LIETUVOJE 2012 METAIS**

Lietuvoje televizijos programos transliuojamos visų rūšių elektroninių ryšių tinklais – per antžemines skaitmenines televizijos stotis, kabelinės televizijos tinklais, mikrobangų daugiakanalės televizijos tinklais (MDTV), laidiniais ir bevieliais plačiajuosčio ryšio tinklais (IPTV) ir per dirbtinius Žemės palydovus.

2012 m. pabaigoje Lietuvoje 11 televizijos programų buvo transliuojamos skaitmeninės antžeminės televizijos nacionaliniais tinklais, dar 18 vietinių televizijos programų (iki 2012 m. spalio 29 d.) buvo transliuojamos analoginės antžeminės televizijos siųstuvais, 23 televizijos programos buvo transliuojamos kabelinės televizijos tinklais (6 jų taip pat ir IPTV tinklais), 3 programos buvo transliuojamos tik belaidžiais plačiajuosčio ryšio tinklais (IPTV), 5 programos buvo transliuojamos per dirbtinius Žemės palydovus.

Metų pabaigoje visuomenė buvo informuota apie galimą UAB ,,Baltijos TV“ akcijų perleidimą vienam iš dviejų stambiausių Lietuvos transliuotojų – UAB ,,Laisvas ir nepriklausomas kanalas“, tačiau iki 2012 m. gruodžio 31 d. sandoris nebuvo įvykęs.

**3. SKAITMENINĖS TELEVIZIJOS BŪKLĖ PO ANALOGINĖS ANTŽEMINĖS**

**TELEVIZIJOS IŠJUNGIMO 2012 M.**

2012 m. spalio 29 d., vadovaujantis Lietuvos Respublikos Vyriausybės 2011 m. rugsėjo 21 d. nutarimu Nr. 1093 „Dėl analoginės antžeminės televizijos išjungimo“, Lietuvos Respublikoje buvo išjungta analoginė antžeminė televizija. Komisija teikė prioritetą ir dėjo visas pastangas, kad skaitmeninė antžeminė televizija Lietuvoje būtų diegiama kuo sparčiau ir būtų užtikrintas analoginės antžeminės televizijos transliuotojų veiklos tęstinumas tiek nacionaliniu mastu, tiek regionuose. Komisija, vadovaudamasi Lietuvos Respublikos Vyriausybės 2011 m. gruodžio 14 d. nutarimu Nr. 1472 „Dėl Skaitmeninės televizijos diegimo Lietuvoje modelio aprašo patvirtinimo“, išnagrinėjo vietinių analoginės antžeminės televizijos programų transliuotojų prašymus ir pakeitė atitinkamų transliavimo licencijų analoginiais dažniais sąlygas, suteikdama teisę transliuoti televizijos programas per skaitmeninės antžeminės televizijos stotis ***(žr. X lentelę).***

X lentelė. Vietinių analoginės antžeminės televizijos programų transliuotojų licencijų sąlygų pakeitimas dėl analoginės televizijos išjungimo

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Transliuotojas** | **Programa** | **Vietovė** | **Skaitmeninės antžeminės televizijos**  **siuntėjas\*** | **Licencija** |
| 1. | UAB „Kėdainių krašto televizija“ | ,,Kėdainių krašto televizija“ | Kėdainiai | - | Pakeista |
| 2. | UAB „Pūkas“ | ,,Pūkas-TV“ | Juragiai | - | Pakeista |
| 3. | UAB „Aidas“ | ,,Aidas“ | 1. Trakai 2.Papliauškų k. | Česlovas Rulevičius | Pakeista |
| 4. | UAB „Aukštaitijos televizija“ | ,,Aukštaitijos krašto televizija“ | 1. Pažagienių k. 2. Viešintos | - | Pakeista |
| 5. | UAB „Pictura“ | ,,KTV plius“ | 1. Pažagienių k. 2. Viešintos | UAB „Aukštaitijos televizija“ | Pakeista |
| 6. | UAB „Panevėžio regiono televizija“ | ,,Pan TV“ | 1. Pažagienių k. 2. Viešintos | UAB „Aukštaitijos televizija“ | Pakeista |
| 7. | VšĮ „Kupiškio televizijos ir informacijos centras“ | ,,Kupiškėnų studija“ | 1. Pažagienių k. 2. Viešintos | UAB „Aukštaitijos televizija“ | Panaikinta |
| 8. | Ignalinos rajono Vidiškių gimnazija | ,,Vidiškių televizija“ | Vidiškės | Sigitas Urniežius | Panaikinta |
| 9. | UAB „Šiaulių apskrities televizija“ | ,,Šiaulių televizija“ | Šiauliai | - | Pakeista |
| 10. | SPLIUS, UAB | Šiaulių regiono televizija  ,,Splius“ | Šiauliai | UAB „Šiaulių apskrities televizija“ | Pakeista |
| 11. | UAB „Roventa“ | ,,Roventos TV“ | Mažeikiai | - | Pakeista |
| 12. | VšĮ „Marijampolės televizija“ | ,,Marijampolės televizija“ | Marijampolė | - | Pakeista |
| 13. | V. Krušnos individuali įmonė | PTV | Peršėkininkų k. | - | Pakeista |
| 14. | VšĮ „LN televizija“ | ,,LN televizija“ | Plungė | UAB „Balticum TV“ | Pakeista |
| 15. | UAB „Ilora“ | ,,Ventos regioninė televizija“ | Venta | - | Pakeista |
| 16. | UAB „TV7“ | ,,TV Medica“ | Jonava | - | Pakeista |
| 17. | VšĮ „Alytaus regioninė televizija“ | ,,Dzūkijos televizija“ | Alytus | - | Pakeista |
| 18. | VšĮ „Raseinių krašto televizija“ | ,,Raseinių krašto televizija“ | Raseiniai | - | Pakeista |
| 19. | UAB „TELE-3“ | ,,Vakarų Lietuvos televizija“ | Klaipėda | UAB „Balticum TV“ | Pakeista |
| 20. | UAB „Baltijos TV“ | ,,TV Polonia“ | Vilnius | UAB „Toptronas“ \*\* | Nepakeista |

\* - nenurodoma, jei transliuotojas ir siuntėjas tas pats asmuo

\*\* - UAB „Toptronas“ neišduotas leidimas naudoti televizjos kanalą Vilniuje

Televizijos programų transliavimas skaitmeninės antžeminės televizijos nacionalinės aprėpties tinklais Vilniuje buvo pradėtas jau 2006 metais. 2012 m. spalio 29 d. AB Lietuvos radijo ir televizijos centro I-ojo skaitmeninės antžeminės televizijos tinklo stotys veikė 33 vietovėse, o II-ojo skaitmeninės antžeminės televizijos tinklo stotys veikė 27 vietovėse, TEO LT, AB I-ojo tinklo stotys veikė 24 vietovėse, o II-ojo – 6. Lietuvos nacionalinių transliuotojų programas, siunčiamas per I-ąjį AB LRTC tinklą, turi galimybę priimti apie 97,8 proc. gyventojų (tinklas aprėpia 93 proc. Lietuvos teritorijos), per I-ąjį TEO LT, AB tinklą – 92 proc., o siunčiamas per II-ąjį TEO LT, AB tinklą - 75 proc. Iš viso per skaitmeninės antžeminės televizijos tinklus apie 75 proc. gyventojų gali priimti 13 nemokamų (nekoduotų) televizijos programų: iš jų 7 buvo transliuojamos per analoginius tinklus ar vietines televizijos stotis, 4 – naujos, transliuojamos tik skaitmeniniu būdu, 2 – užsienio transliuotojų retransliuojamos programos ***(žr. 6 lentelę).*** Už abonentinį mokestį TEO LT, AB abonentai dar gali matyti 27 televizijos programas ***(žr. 7 lentelę)***. 2012 m. Komisija panaikino UAB „Sporto komunikacijos“ išduotą licenciją transliuoti televizijos programą „Sport“ ir paskelbė konkursą gauti licenciją, suteikiančią teisę transliuoti televizijos programą I AB LRTC tinklu. Licencija išduota 2013 m. sausio 21 d. UAB „TELE-3“ nemokamai televizijos programai „TV8“ transliuoti.

**6 lentelė. Nemokamos (nekoduotos) televizijos programos, transliuojamos per antžeminės skaitmeninės televizijos tinklus**

|  |  |  |  |  |
| --- | --- | --- | --- | --- |
| **Eil.**  **Nr.** | **Licencijos turėtojas** | **Programos**  **pavadinimas** | **Veiklos**  **pradžia** | **Siuntėjas,**  **tinklas** |
| Programos, transliuojamos per antžeminės analoginės ir antžeminės skaitmeninės  televizijos stotis ir tinklus | | | | |
| 1. | UAB „BALTIJOS TV” | „BTV” | 2007-03-09 | AB LRTC, I |
| 2. | UAB „Laisvas ir nepriklausomas  kanalas” | „LNK” | 2007-03-09 | AB LRTC, I |
| 3. | UAB „TELE-3” | „TV3” | 2007-03-09 | AB LRTC, I |
| 4. | UAB „TELE-3” | „TV6” | 2007-03-09 | AB LRTC, I |
| 5. | UAB „Laisvas ir nepriklausomas  kanalas” | „TV1” | 2007-03-09 | AB LRTC, I |
| 6. | UAB „Lietuvos ryto” televizija | „Lietuvos rytas.tv” | 2008-05-17 | TEO LT, AB, I |
| 7. | VšĮ Lietuvos nacionalinis radijas ir televizija | „LRT TELEVIZIJA” | 2006-07-01 | AB LRTC, I |
| Programos, transliuojamos tik per antžeminės skaitmeninės televizijos tinklus | | | | |
| 8. | VšĮ Lietuvos nacionalinis radijas  ir televizija | „LRT KULTŪRA” | 2006-07-01 | AB LRTC, I |
| 9. | UAB „Laisvas ir nepriklausomas  kanalas” | „Info TV” | 2007-07-01 | AB LRTC, I |
| 10. | UAB „Laisvas ir nepriklausomas  kanalas” | „LIUKS!” | 2007-07-01 | AB LRTC, I |
| 11. | UAB „TELE-3” | „TV8” | 2013-03-01 | AB LRTC, I |
| Programos, retransliuojamos per antžeminės skaitmeninės televizijos tinklus | | | | |
| 12. | TEO LT, AB | „BBC World News” | 2006-06-30 | AB LRTC, II |
| 13. | TEO LT, AB | „TV Polonia” | 2006-06-30 | TEO LT, AB, II |

**7 lentelė. Mokamas televizijos programų paketas, retransliuojamas per nacionalinius antžeminės skaitmeninės televizijos tinklus**

|  |  |  |  |  |
| --- | --- | --- | --- | --- |
| Eil.  Nr. | Licencijos turėtojas | Programos pavadinimas | Veiklos  pradžia,  nurodyta licencijoje | Siuntėjas, tinklas |
| 1. | TEO LT, AB | ,,RTR – Planeta Baltija“ | 2006-06-30 | AB LRTC, II |
| 2. | TEO LT, AB | „RTL” | 2006-06-30 | AB LRTC, II |
| 3. | TEO LT, AB | „RTV I” | 2006-06-30 | AB LRTC, II |
| 4. | TEO LT, AB | „NBA TV” |  | AB LRTC, II |
| 5. | TEO LT, AB | „MTV Europe” | 2006-06-30 | AB LRTC, II |
| 6. | TEO LT, AB | „Balticum Auksinis” | 2006-06-30 | AB LRTC, II |
| 7. | TEO LT, AB | „Cartoon Network/TCM” | 2006-06-30 | AB LRTC, II |
| 8. | TEO LT, AB | „CNN International” | 2006-06-30 | AB LRTC, II |
| 9. | TEO LT, AB | „Ren TV Baltijos versija“ | 2006-06-30 | AB LRTC, II |
| 10. | TEO LT, AB | „Animal Planet” | 2006-06-30 | TEO LT, AB, I |
| 11. | TEO LT, AB | „National Geographic Channel” | 2006-06-30 | TEO LT, AB, I |
| 12. | TEO LT, AB | „Discovery Science” | 2006-06-30 | TEO LT, AB, I |
| 13. | TEO LT, AB | „Discovery World” | 2006-06-30 | TEO LT, AB, I |
| 14. | TEO LT, AB | „Eurosport” | 2006-06-30 | TEO LT, AB, I |
| 15. | TEO LT, AB | „Travel Channel/Playboy TV” | 2008-05-01 | TEO LT, AB, I |
| 16. | TEO LT, AB | „Diva Universal“ | 2008-05-01 | TEO LT, AB, I |
| 17. | TEO LT, AB | „Discovery Channel” | 2006-06-30 | TEO LT, AB, I |
| 18. | TEO LT, AB | „VH 1” | 2006-06-30 | TEO LT, AB, II |
| 19. | TEO LT, AB | „Euronews” | 2006-06-30 | TEO LT, AB, II |
| 20. | TEO LT, AB | „Nickelodeon” | 2006-06-30 | TEO LT, AB, II |
| 21. | TEO LT, AB | „Eurosport 2” | 2008-05-01 | TEO LT, AB, II |
| 22. | TEO LT, AB | „LOLO TV” | 2011-04-06 | TEO LT, AB, II |
| 23. | TEO LT, AB | „SPORT1” | 2013-02-20 | TEO LT, AB, II |
| 24. | TEO LT, AB | „TLC” | 2012-02-01 | TEO LT, AB, II |
| 25. | TEO LT, AB | „Sony Entertainment Television” | 2011-12-14 | TEO LT, AB, II |
| 26. | TEO LT, AB | ,,SHOWTIME“ | 2010-07-01 | TEO LT, AB, I |
| 27. | TEO LT, AB | ,,Baby TV“ | 2012-06-06 | TEO LT, AB, II |

Vilniuje per 37 televizijos kanalo antžeminės skaitmeninės televizijos stotį, o Kaune – per 25 kanalo stotį, TEO LT, AB pateikia abonentams mokamą 3 raiškiosios televizijos programų paketą ***(žr. 8 lentelę)***.

**8 lentelė. Mokamas raiškiosios televizijos programų paketas, siunčiamas per 37 ir 25 televizijos kanalų antžemines skaitmenines stotis Vilniuje ir Kaune**

|  |  |  |  |  |
| --- | --- | --- | --- | --- |
| Eil.  Nr. | Licencijos turėtojas | Programos pavadinimas | Veiklos pradžia  nurodyta licencijoje | Pastabos |
| 1. | TEO LT, AB | ,,Eurosport HD” | 2009-10-01 | Retransliuojama |
| 2. | TEO LT, AB | ,,Discovery HD Showcase ” | 2009-10-01 | Retransliuojama |
| 3. | TEO LT, AB | ,,National Geographic  Channel HD” | 2009-10-01 | Retransliuojama |

2012 m. Komisija išdavė retransliavimo licenciją UAB „Balticum TV“ per antžeminės skaitmeninės 40 kanalo televizijos stotį Plungėje retransliuoti 9 standartinės raiškos televizijos programas. Vilniuje taip pat veikia 53 televizijos kanalo stotis, per kurią UAB „Balticum TV” pateikia abonentams mokamą 9 televizijos programų paketą ***(žr.9 lentelę)***. Tokį patį paketą UAB „Balticum TV“ pateikia abonentams Klaipėdoje per 45 televizijos kanalo antžeminės skaitmeninės televizijos stotį ir Plungėje – per 40 kanalo stotį.

**9 lentelė. Mokamas televizijos programų paketas, siunčiamas per 53 televizijos kanalo antžeminę skaitmeninę stotį Vilniuje**

|  |  |  |  |  |
| --- | --- | --- | --- | --- |
| Eil.  Nr. | Licencijos turėtojas | Programos pavadinimas | Veiklos pradžia  nurodyta licencijoje | Pastabos |
| 1. | UAB ,,Balticum TV” | „Balticum Auksinis” | 2004-04-08 | Transliuojama |
| 2. | UAB ,,Balticum TV” | „Eurosport” | 2012-03-14 | Retransliuojama |
| 3. | UAB ,,Balticum TV” | „Balticum televizija“ | 2010-10-13 | Retransliuojama |
| 4. | UAB ,,Balticum TV” | „TV 1000 East” | 2005-04-30 | Retransliuojama |
| 5. | UAB ,,Balticum TV” | ,,Cartoon Network/TCM” | 2010-10-13 | Retransliuojama |
| 6. | UAB ,,Balticum TV” | ,,Discovery channel“ | 2010-07-19 | Retransliuojama |
| 7. | UAB ,,Balticum TV” | ,,Russia RTR“ | 2011-04-04 | Retransliuojama |
| 8. | UAB ,,Balticum TV” | „National Geographic Wild” | 2009-03-01 | Retransliuojama |
| 9. | UAB ,,Balticum TV” | ,,NTV MIR“ | 2010-01-01 | Retransliuojama |

TEO LT, AB ir UAB „Balticum TV” savo abonentams pateikia skaitmeninės televizijos priedėlius, suteikiančius galimybę antžeminės skaitmeninės televizijos programas priimti su įprastais televizoriais.

LR Vyriausybė 2008 m. rugsėjo 24 d. nutarimu Nr. 969 patvirtino „Analoginės antžeminės televizijos išjungimo ir skaitmeninės televizijos skatinimo Lietuvoje programą“. Programoje buvo numatyta įgyvendinti dvi svarbias analoginės antžeminės televizijos išjungimo priemones – surengti visuomenės informavimo kampaniją ir daliai gyventojų kompensuoti išlaidas skaitmeninės televizijos priėmimo įrangai įsigyti. 2012 m. spalio mėn. atlikti tyrimai parodė, kad informavimo kampanija buvo sėkminga – 98 % gyventojų žinojo, kad 2012 m. spalio 29 d. bus išjungta analoginė antžeminė televizija, 96 % žinojo, kad norint žiūrėti skaitmeninę antžeminę televiziją reikalinga speciali priėmimo įranga ir apie 75% tvirtino, kad jau turi galimybę žiūrėti skaitmeninę televiziją, o 5 % neturėjo galimybės priimti televizijos programų. **Iš gyventojų išlaidų skaitmeninės televizijos priėmimo įrangai įsigyti kompensavimui numatytų 10 mln. litų iki galutinės paraiškų kompensacijai gauti pateikimo datos – 2012 m. lapkričio 20 d. – buvo panaudota tik 3,5 mln. litų.**

2011 m. gruodžio 21 d. LR Vyriausybės patvirtintoje naujoje Skaitmeninės televizijos diegimo Lietuvoje modelio redakcijoje numatyta, kad pirmenybė naudojant du naujus nacionalinius skaitmeninės antžeminės televizijos tinklus teikiama raiškiajai televizijai ir raiškiosios televizijos programų transliavimas turėtų prasidėti ne vėliau kaip 2014 m. liepos 1 d. 2012 m. **Komisija paskelbė du konkursus 6 raiškiosios televizijos programoms transliuoti per 2 nacionalinius skaitmeninės antžeminės televizijos tinklus, tačiau konkursai pripažinti neįvykusiais, kadangi konkursams nebuvo pateikta nė viena paraiška.**

2011 m. pakeitus Lietuvos nacionalinio radijo ir televizijos įstatymą, vienas naujas nacionalinis skaitmeninės antžeminės televizijos tinklas paskirtas tik Lietuvos nacionalinio radijo ir televizijos programoms transliuoti, numatoma, kad jis pradės veikti 2013 m., tačiau tinklo diegimas dėl įvairių priežasčių gerokai vėluoja.

**9 grafikas. Televizijos kanalų vidutinis dienos pasiekimas 2012 m., proc. [[22]](#footnote-22)**

**10 grafikas: TV kanalų auditorijos struktūra pagal žiūrėtą laiką% 2012 m.[[23]](#footnote-23)**

**TV KANALŲ AUDITORIJOS STRUKTŪRA PAGAL ŽIŪRĖTĄ LAIKĄ, PROC.**

**2011-2012 M.**

Skaitmeninės televizijos plėtra, suteikusi ženkliai didesnį televizijos kanalų pasirinkimą, lėmė tai, kad didžiųjų TV kanalų auditorijos dalis mažėjo, o augo mažesnę auditorijos dalį turėjusių TV kanalų skaičius. Nors rinkos lyderiai pastaraisiais metais išliko tie patys – TV3 ir LNK – tačiau jų auditorijos dalis ir pasiekta dienos auditorija, lyginant su ankstesniais metais, sumažėjo. TNS LT bendrovės duomenimis, Lietuvoje stebima visame pasaulyje vyraujanti tendencija, kai didžiųjų TV kanalų auditorijos rodikliai mažėja, nes TV žiūrovai, atsiradus galimybei matyti daugiau TV kanalų, savo televizijos žiūrėjimo laiką paskirsto didesniam kanalų skaičiui. Vis dėlto stebima tendencija, kad TV kanalai kuria tai pačiai kanalų grupei priklausančius nišinius kanalus ir tokiu būdu išsaugo auditoriją, kuri koncentruojasi nebe viename TV kanale, bet kanalų grupėje.

**SUMINĖ TV KANALŲ, PRIKLAUSANČIŲ ATSKIROMS ĮMONĖMS,**

**AUDITORIJOS STRUKTŪRA PAGAL ŽIŪRĖTĄ LAIKĄ, PROC.**

**2011-2012 M.**

**4. KABELINĖS TELEVIZIJOS IR IPTV RETRANSLIUOTOJAI**

Televizijos programų retransliavimo rinkoje toliau mažėja retransliuotojų, retransliuojančių tik kabelinės televizijos (2010 m. veikė 54, 2011 m. – 44 kabelinės TV retransliuotojai, 2012 m. - 40). Toliau vyko retransliavimo veiklą vykdančių įmonių susiliejimai, reorganizacijos, stambesnės įmonės pirko mažesnes.

Sparčiai vystantis plačiajuosčio ryšio tinklams, padaugėjo ūkio subjektų, norinčių šiais tinklais retransliuoti programas: 2010 m. veikė 15 IPTV retransliuotojų, 2011 m. pabaigoje – 22, 2012 m. pabaigoje – 30.

Analizuojant kabelinės televizijos abonentų, kurių Komisijos duomenimis 2012 m. gruodžio 31 d. buvo 430 144, pasiskirstymą Lietuvoje, akivaizdu, kad televizijos programų retransliavimo rinkoje lyderiauja UAB ,,Cgates“ (112 628 abonentai), UAB „Init” (102 842) po susiliejimų ir reorganizacijų užimančios atitinkamai po 26 ir 24 proc. abonentų dalį ***(žr. Priedo 11 grafiką)***. Laidiniais plačiajuosčio ryšio tinklais (IPTV) teikiamos paslaugos Lietuvoje abonentų skaičius taip pat auga ir šioje rinkos dalyje daugiausia abonentų turėjo TEO LT, AB – 94 665.

Lietuvoje be kabelinių ir plačiajuosčio ryšio (IPTV) tinklų televizijos paslaugos dar yra teikiamos ir mikrobangų daugiakanalės televizijos tinklais (MDTV). Paprastai šia paslauga žiūrovai naudojasi tose vietovėse, kur nėra išvystytų kabelinės televizijos ar plačiajuosčio ryšio tinklų. Analoginė mikrobangų daugiakanalė televizija (MDTV) naudoja ribotus radijo dažnių (kanalų) išteklius 2500-2690 MHz radijo dažnių juostoje*.*

2012 m. pabaigoje Lietuvoje mikrobangų daugiakanalės televizijos tinklais televizijos programas retransliavo du retransliuotojai: UAB „Balticum TV” ir UAB „Cgates”. Komisijos duomenimis, 2012 m. buvo 17 506namų ūkių, kurie naudojosi mikrobangų daugiakanale televizija ***(žr. Priedo 17 grafiką)***.

**11 grafikas. Kabelinės televizijos abonentų pasiskirstymas pagal įmones**

**Lietuvoje 2012 metais[[24]](#footnote-24)**

**17 grafikas. MDTV abonentų skaičiaus pasiskirstymas Lietuvoje pagal įmones 2012 m.[[25]](#footnote-25)**

**5. AUDIOVIZUALINĖS RINKOS PAJAMŲ DINAMIKA**

Reklamos rinkoje 2012 m., kaip ir anksčiau, pagal gautas pajamas pirmoje vietoje buvo televizija, tačiau jos pajamų dalis visoje Komisijos apskaitomoje ir transliuotojų bei retransliuotojų deklaruojamoje reklamos rinkoje vis mažėja. Retransliuotojų pajamos, daugiausia dėl TEO LT, AB atėjimo į retransliavimo rinką ir televizijos retransliavimo laidinio plačiajuosčio ryšio tinklais plėtra, nuosekliai auga. Komercinio audiovizualinio sektoriaus pajamų dalys pateikiamos ***19 grafike[[26]](#footnote-26).***

**12 lentelė. Komercinių transliuotojų ir retransliuotojų pajamos litais 2011-2012 metais\*[[27]](#footnote-27)**

|  |  |  |  |  |  |
| --- | --- | --- | --- | --- | --- |
|  | 2011 m. I ketv. | 2011 m. II ketv. | 2011 m. III ketv. | 2011 m. IV ketv. | 2011 m. (iš viso) |
| Televizijos | 31 466 375 | 40 477 875 | 30 455 381 | 45 885 835 | 148 285 466 |
| Radijo stotys | 4 361 500 | 5 824 125 | 5 475 163 | 6 064 051 | 21 724 839 |
| Retransliuotojai | 29 104 000 | 29 438 250 | 30 142 396 | 31 696 478 | 120 381 124 |
| Iš viso: | 64 931 875 | 75 740 250 | 66 072 940 | 83 646 364 | 290 391 429 |

|  |  |  |  |  |  |
| --- | --- | --- | --- | --- | --- |
|  | 2012 m. I ketv. | 2012 m. II ketv. | 2012 m. III ketv. | 2012 m. IV ketv. | 2012 m. (iš viso) |
| Televizijos | 30 476 730 | 39 514 455 | 27 146 358 | 45 085 618 | 142 223 161 |
| Radijo stotys | 4 759 265 | 5 899 028 | 5 262 180 | 5 830 226 | 21 750 699 |
| Retransliuotojai | 33 206 129 | 33 350 956 | 34 738 479 | 35 552 051 | 136 847 615 |
| Iš viso: | 68 442 124 | 78 764 439 | 67 147 017 | 86 467 895 | 300 821 475 |

\* Išskyrus VšĮ Lietuvos nacionalinis radijas ir televizija bei „Pirmasis Baltijos kanalas” (PBK) pajamas

**13 lentelė. Visų radijo ir televizijos transliuotojų pajamų dinamika 2011 – 2012 metais pagal ketvirčius (LT) [[28]](#footnote-28)**

|  |  |  |  |  |  |
| --- | --- | --- | --- | --- | --- |
|  | 2011 m. I ketv. | 2011 m. II ketv. | 2011 m. III ketv. | 2011 m. IV ketv. | 2011 m. (iš viso) |
| Televizijos | 34 201 206 | 44 549 620 | 33 131 210 | 51 260 023 | 163 142 059 |
| Radijo stotys | 4 887 319 | 6 613 140 | 6 158 433 | 7 014 553 | 24 673 445 |

|  |  |  |  |  |  |
| --- | --- | --- | --- | --- | --- |
|  | 2012 m. I ketv. | 2012 m. II ketv. | 2012 m. III ketv. | 2012 m. IV ketv. | 2012 m. (iš viso) |
| Televizijos | 34 230 109 | 44 940 342 | 30 926 363 | 50 632 030 | 160 728 844 |
| Radijo stotys | 5 414 121 | 6 590 087 | 5 874 728 | 6 638 511 | 24 517 447 |

**18 grafikas. Transliuotojų ir retransliuotojų pajamos per 2006 – 2012 metus, LT[[29]](#footnote-29)**

**19 grafikas. Audiovizualinio sektoriaus pajamų santykis 2012 m.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | | | |  | |  | |  |
|  | | **6. LIETUVOS RADIJO IR TELEVIZIJOS KOMISIJOS**  **2012 M. PAJAMŲ IR IŠLAIDŲ SĄMATOS VYKDYMAS** | | | | | |
|  | |  |  |  | |  | |
|  | |  |  |  | |  | |
|  | |  |  |  | |  | |
| Eil. | | Pavadinimas |  | Planuota suma | | Faktas | |
| Nr. | |  |  | (tūkst. Lt) | | (tūkst.Lt) | |
| 2 | | IŠLAIDOS |  | **2300** | | **2046** | |
| 21 | | Darbo užmokestis ir socialinis draudimas |  | ***1914*** | | ***1820*** | |
| 211 | | Darbo užmokestis |  | 1461 | | 1393 | |
| 212 | | Socialinio draudimo įmokos |  | 453 | | 427 | |
| 22 | | Prekių ir paslaugų naudojimas |  | ***379*** | | ***219*** | |
| 221115 | | Ryšių paslaugos |  | 18 | | 9 | |
| 221116 | | Transporto išlaikymas |  | 10 | | 6 | |
| 221118 | | Spaudiniai |  | 3 | | 1 | |
| 2211110 | | Kitos prekės |  | 45 | | 21 | |
| 2211111 | | Komandiruotės |  | 40 | | 28 | |
| 2211114 | | Ilgalaikio materialiojo ir nematerialiojo turto nuoma |  | 60 | | 43 | |
| 2211115 | | Ilgalaikio materialiojo turto einamasis remontas |  | 35 | |  | |
| 2211116 | | Kvalifikacijos kėlimas |  | 18 | | 3 | |
| 2211117 | | Apmokėjimas samdomiems ekspertams, konsultantams ir komisijų išlaidos | | 20 | | 10 | |
| 2211120 | | Komunalinės paslaugos |  | 36 | | 31 | |
| 2211130 | | Kitos paslaugos |  | 94 | | 67 | |
| 25 | | Dotacijos |  | ***7*** | | ***7*** | |
| 252 | | Dotacijos tarptautinėms organizacijoms |  | 7 | | 7 | |
| 3 | | SANDORIAI DĖL MATERIALIOJO IR NEMATERIALIOJO TURTO |  | **50** | | **27** | |
| 3113 | | Mašinos ir įrenginiai |  | 35 | | 27 | |
| 3121 | | Nematerialusis turtas |  | 15 | |  | |
|  | | **Iš viso išlaidų** |  | **2350** | | **2073** | |
|  | |  |  |  | |  | |
|  | | Administracijos direktorius Nerijus Maliukevičius |  |  | |  | |
|  | |  |  |  | |  | |

1. [Komisijos 2012 m. sprendimai](file:///\\v490fs01\pro\users\$lenta_k\REGISTR\ET%20DEPARTAMENTAS\Komisijos%202012%20m.%20sprendimai) - <http://www.rtk.lt/lt/lrtk_sprendimai/sprendimai/metai/2012> [↑](#footnote-ref-1)
2. <http://www.rtk.lt/lt/naudinga_informacija/pateikti_e-skunda> [↑](#footnote-ref-2)
3. <http://www.rtk.lt/lt/naujienos/pranesimai_spaudai/transliuotoju_ir_retransliuotoju_pajamos_per_2012_metus> [↑](#footnote-ref-3)
4. <http://www.vkontrole.lt/failas.aspx?id=2463> [↑](#footnote-ref-4)
5. <http://www.rtk.lt/assets/files/2011-12-15%20nutartis.pdf> [↑](#footnote-ref-5)
6. <http://www3.lrs.lt/pls/inter3/dokpaieska.showdoc_l?p_id=426519> [↑](#footnote-ref-6)
7. <http://mavise.obs.coe.int/> [↑](#footnote-ref-7)
8. <http://www.rtk.lt/assets/files/Leidinys2012.pdf> [↑](#footnote-ref-8)
9. <http://www.vkontrole.lt/failas.aspx?id=2463> [↑](#footnote-ref-9)
10. Šaltinis: TNS LT 2012 m. Radijo auditorijos tyrimas. Apklausti 5312 Lietuvos gyventojai 12-74 m. amžiaus [↑](#footnote-ref-10)
11. Šaltinis: TNS LT 2012 m. Radijo auditorijos tyrimas. Apklausti 5312 Lietuvos gyventojai 12-74 m. amžiaus [↑](#footnote-ref-11)
12. Šaltinis: LRTK [↑](#footnote-ref-12)
13. Šaltinis: TNS LT 2012 m. Radijo auditorijos tyrimas. Apklausti 5312 Lietuvos gyventojai 12-74 m. amžiaus [↑](#footnote-ref-13)
14. Šaltinis: LRTK [↑](#footnote-ref-14)
15. Šaltinis: TNS LT 2012 m. Radijo auditorijos tyrimas. Apklausti 5312 Lietuvos gyventojai 12-74 m. amžiaus [↑](#footnote-ref-15)
16. Šaltinis: LRTK [↑](#footnote-ref-16)
17. Šaltinis: TNS LT 2012 m. Radijo auditorijos tyrimas. Apklausti 5312 Lietuvos gyventojai 12-74 m. amžiaus [↑](#footnote-ref-17)
18. Šaltinis: LRTK [↑](#footnote-ref-18)
19. Šaltinis: TNS LT 2012 m. Radijo auditorijos tyrimas. Apklausti 5312 Lietuvos gyventojai 12-74 m. amžiaus [↑](#footnote-ref-19)
20. Šaltinis: LRTK [↑](#footnote-ref-20)
21. Šaltinis: TNS LT 2012 m. Radijo auditorijos tyrimas. Apklausti 5312 Lietuvos gyventojai 12-74 m. amžiaus [↑](#footnote-ref-21)
22. TNS LT, 2012 m. TV auditorijos tyrimas. [↑](#footnote-ref-22)
23. Šaltinis: TNS LT, 2012 m. TV auditorijos tyrimas. [↑](#footnote-ref-23)
24. Šaltinis: LRTK [↑](#footnote-ref-24)
25. Šaltinis: LRTK [↑](#footnote-ref-25)
26. Šaltinis: LRTK [↑](#footnote-ref-26)
27. Šaltinis: LRTK [↑](#footnote-ref-27)
28. Šaltinis: LRTK [↑](#footnote-ref-28)
29. Šaltinis: LRTK [↑](#footnote-ref-29)